qundao/data-zh-poetry huggingface dataset:
卖花声·帘下美人影
作者：曹贞吉
朝代：清
体裁：词

对面尚参差。难慰相思。东风无力画帘垂。薄雾冥冥春未晓，掩映花枝。蝉影乱罘罳。似隔天涯。金钩双控是何时。独立窥人人不见，捲上些儿。
卖花声·秋夜
作者：曹贞吉
朝代：清
体裁：词

风紧纸窗鸣。秋气凄清。淡云笼月未分明。雨点疏如残夜漏，滴到三更。无计破愁城。梦断魂惊。一天黄叶雁纵横。不待成霜霜满鬓，短发星星。
南乡子 其五 夏夕无寐，茫茫交集，辄韵语写之，不求文也。五首
作者：曹贞吉
朝代：清
体裁：词

江上忆呜榔。杜宇声中过夏长。回首敬亭浓翠里，苍茫。白苧何人劝一觞。西子好湖光。十里荷花绕画塘。记得吴山观落日，悲凉。呜咽寒潮势未降。
南乡子 夏夕无寐，茫茫交集，辄韵语写之，不求文也。五首 其一
作者：曹贞吉
朝代：清
体裁：词

兀坐寂无欢。检点平生一笑难。四十年来浑是梦，邯郸。得得青驴尚未还。往事总阑珊。不待新愁鬓巳斑。试问从前谁误我，儒冠。燕垒蚕丝卒岁艰。
南乡子 夏夕无寐，茫茫交集，辄韵语写之，不求文也。五首 其三
作者：曹贞吉
朝代：清
体裁：词

文酒忆同游。雅会西园事事幽。惆怅落花飞絮急，悠悠。笛裂山阳曲未休。知己痛西州。文采风流土一丘。他日陇头看宿草，飕飕。石马无声起暮愁。
南乡子 夏夕无寐，茫茫交集，辄韵语写之，不求文也。五首 其五
作者：曹贞吉
朝代：清

江上忆呜榔。杜宇声中过夏长。回首敬亭浓翠里，苍茫。白苎何人劝一觞。西子好湖光。十里荷花绕画塘。记得吴山观落日，悲凉。呜咽寒潮势未降。
南乡子·其二
作者：曹贞吉
朝代：清
体裁：词

少小忆趋庭。总角齐肩好弟兄。尝得熊丸心自苦，同听。夜雨连床十载声。有约待躬耕。白发慈亲望眼瞢。谁料而今成幻影，飘零。瘴雨蛮烟一带青。
南乡子·其四
作者：曹贞吉
朝代：清
体裁：词

德耀忆同栖。两小无猜稚齿齐。冷雨篝灯频下泪，牛衣。十载行踪愧老妻。草草送将归。白马青丝事巳非。膝下痴儿应念我，谁知。片片浮云各自飞。
南乡子·咏燕
作者：曹贞吉
朝代：清

双燕坐雕梁。软语呢喃昼自长。掠水蹴花飞不定，过墙。乱剪春芜故故忙。新月淡昏黄。柳絮池塘夜未央。落尽香泥人不见，回翔。错认谁家白玉堂。
南乡子·夏夕无寐，茫茫交集，辄韵语写之，不求文也。五首
作者：曹贞吉
朝代：清

兀坐寂无欢。检点平生一笑难。四十年来浑是梦，邯郸。得得青驴尚未还。往事总阑珊。不待新愁鬓巳斑。试问从前谁误我，儒冠。燕垒蚕丝卒岁艰。少小忆趋庭。总角齐肩好弟兄。尝得熊丸心自苦，同听。夜雨连床十载声。有约待躬耕。白发慈亲望眼瞢。谁料而今成幻影，飘零。瘴雨蛮烟一带青。文酒忆同游。雅会西园事事幽。惆怅落花飞絮急，悠悠。笛裂山阳曲未休。知己痛西州。文采风流土一丘。他日陇头看宿草，飕飕。石马无声起暮愁。德耀忆同栖。两小无猜稚齿齐。冷雨篝灯频下泪，牛衣。十载行踪愧老妻。草草送将归。白马青丝事巳非。膝下痴儿应念我，谁知。片片浮云各自飞。江上忆呜榔。杜宇声中过夏长。回首敬亭浓翠里，苍茫。白苎何人劝一觞。西子好湖光。十里荷花绕画塘。记得吴山观落日，悲凉。呜咽寒潮势未降。
南乡子·砧声
作者：曹贞吉
朝代：清

霜信到边城。入梦龙沙万里程。秦女卷衣何限恨，凄清。历历君听空外声。风急乱残更。乍密还疏似有情。想见红闺纤手怯，亭亭。静倚朱栏待月明。
南乡子·砧声
作者：曹贞吉
朝代：清
体裁：词

霜信到边城。入梦龙沙万里程。秦女捲衣何限恨，凄清。历历君听空外声。风急乱残更。乍密还疏似有情。想见红闺纤手怯，亭亭。静倚朱栏待月明。
南乡子其年曰：离奇怪诡，笔墨之妙在此。如鼓天风海涛之曲，令我三日耳聋又·为杞园题浮家图
作者：曹贞吉
朝代：清
体裁：词

烟波宽几许。抖擞青蓑垂钓去。恰流水、桃花时节。对西塞山前，一双飞鹭。高风可溯。倩生绡、三尺留取。看历历，笔床茶灶，泛宅画中住。今古。逃名渔父。怕东华、软红如雾。江湖自结鸥侣。正柳下移船，菰边分路。美人共兰渚。又何必天家赐与。仙槎上，此生有分，鼓枻带笭否。
南浦·春水，用玉田词韵
作者：曹贞吉
朝代：清

新涨碧于天，近清明，做弄横塘晴晓。轻燕掠波圆，靴文细、一片曲尘谁扫。鱼梭织影，跳珠只似荷钱小。催雨东风寒又暖，绿遍长堤芳草。漫漫别浦潆洄，惊画船箫鼓，鸥眠未了。雁齿接红桥，渔庄远、何处鸣榔声到。断烟渺渺。斜川如带平芜悄。扑面杨花飞作阵，添入浮萍多少。
南浦·秋水，再叠前韵
作者：曹贞吉
朝代：清

片月映寒汀，碧澄澄，人对江山清晓。绿净绕柴扉，晴几上、巳有垂杨先扫。芦花似雪，连拳鹭占圆沙小。淡抹遥天浑一色，夹岸粘云衰草。百川争赴长河，看鱼床灯火，黄昏近了。白露老蒹葭，清歌发、无数采莲船到。平湖浩渺，芙蓉落尽空潭悄。又是霜明波冷后，此际捞虾人少。
卜算子·秧针
作者：曹贞吉
朝代：清

欲制水田衣，难学天衣丝。倦绣空中乱唾绒，点点杨花弄。卓影刺波明，补得青莎空。乞巧穿来定几时，秋老无人共。
双双燕·咏镜中美人影和沈凤于
作者：曹贞吉
朝代：清

一鸿秋水，谁移向深闺，偷近蛾绿。空明不定，绰约伴人幽独。临就崔徽别幅。又浅笑、轻颦相瞩。何人解识倾城，自赏容辉金屋。掠削云鬟妆束。问就里芳心，可同千曲。离魂初觉，娇晕枕痕红足。小阁朝来新沐。瞥收却、巫峰六六。怕是清冷圆冰，一掷黄金难赎。
双双燕·见燕子营巢有感
作者：曹贞吉
朝代：清

旧年社日，向聚燕台边，送君归去。杏花开罢，迟日园林春暮。又栩栩梁间住。听一片、呢喃相诉。不嫌僦舍荒凉，来伴京尘凄楚。柳絮。池塘何处。看玉剪交飞，乱冲花雨。主人谢客，辛苦旧巢将护。莫待新雏成羽。更去傍、红楼朱户。且自掠水衔泥，睡足一庭香雾。
台城路·为熊封题金陵览古诗卷
作者：曹贞吉
朝代：清

骑驴踏遍台城路。秋风更兼秋雨。朱雀航边，莫愁湖畔，有底关情如许。英雄割据。叹铁锁销沉，龙骧飞渡。弹指声中，匆匆暗送六朝去。金床玉几尽变，变凉蛩满院，动人愁处。梦里三生，奈何频唤，禅榻鬓丝千缕。精灵虎距。和冷雁哀猿，江山重数。呜咽寒潮，芦花飘正苦。
台城路·咏隗嚣宫瓷杯
作者：曹贞吉
朝代：清

丸泥不闭函关路，神功煅来杯斝。色映琉璃，声随哀玉，浅碧嫩黄交射。流霞欲化。想西伯雍容，葡萄倾泻。紫殿基平，何人收拾夜泉下。千年又成废寺，早霜钟粥鼓，相伴清暇。土啮花斑，鱼吹浪白，过眼兴亡难话。谁堪并价，有铜雀荒台，尚留残瓦。且尽深卮，任更阑烛灺。
台城路·辽后洗妆楼
作者：曹贞吉
朝代：清

东楼春色天边落，来时白苹风作。凤辇曾留，瑶台乍起，妆点远山眉角。宫蝉绰约。想欲动晨光，未垂帘箔。炫转荧煌，明星一一带池阁。兴亡几番过眼，听游人指说，斜照城脚。窣堵波高，雨淋铃急，坏磴莓墙萧索。惊飙振箨，是曲里琵琶，白翎哀雀。只有长河，潺湲声似昨。
台城路·辽后洗妆楼
作者：曹贞吉
朝代：清
体裁：词

东楼春色天边落，来时白蘋风作。凤辇曾留，瑶台乍起，妆点远山眉角。宫蝉绰约。想欲动晨光，未垂帘箔。炫转荧煌，明星一一带池阁。兴亡几番过眼，听游人指说，斜照城脚。窣堵波高，雨淋铃急，坏磴莓墙萧索。惊飙振箨，是曲里琵琶，白翎哀雀。只有长河，潺湲声似昨。
台城路·送分虎归长水
作者：曹贞吉
朝代：清

秋阴惨淡天如墨，城头角声初起。野水长桥，炊烟小市，鱼尾断霞成绮。羁愁未已，怕土锉荒凉，夜长难睡。人影幢幢，一行清露晓风里。分湖紫蟹正美，桃乡新稻熟，流匙香细。白雁纵横，黄花烂漫，还忆离亭曲子。行縢漫试，便脚底匡庐，不如归计。霜冷吴枫，扁舟栖暗苇。
和田郎中雯移居韵
作者：曹贞吉
朝代：清
体裁：古风

东邻跛象牵双车，西邻官冷频移家。门外草深藏鬼火，墙头雨坏窥山麚。六鳌赑屃工破碎，问谁蓬户谁高衙。老屋岿然良不恶，疏篱一任风吹斜。有时舴艋送白堕，可无吟眺酬黄花。点缀长空景幽细，晚红天色三两鸦。拍张暂学鸲鹆舞，夔牛霜重还操挝。久欲从君徵僻事，圆盖果否劳女娲。
哨遍·题万柳堂
作者：曹贞吉
朝代：清
体裁：词

何处嬉春，踏青挑菜，鄠杜城南地。过危桥，夕照恰当门，乱拥入群峰螺髻。郁坡陀，绿遍粘天芳草，粼粼十亩风潭水。看万缕千丝，交柯接叶，掩映长空无际。问当年谁折永丰枝，巳仿佛灵和殿里时，欲起还眠，带雨拖烟，昵人情思。是相国沧洲，逸兴万象含生气。忘机鱼鸟，穿林啖影任游戏。
更石笋排云，花香作雾，东风一剪蘼芜翠。梁苑诗篇，西园宾从，点缀平泉佳丽。羡新荷骤雨，遗踪如此。似欧冶池边溯涟洏。恨只少、筼筜谷意。喜得赐沐馀闲，小驻东华骑。河上清明，洛滨祓禊，油壁钿车来矣。年年渲染费春工，且自与人同乐耳。
哨遍·题万柳堂
作者：曹贞吉
朝代：清

何处嬉春，踏青挑菜，鄠杜城南地。过危桥，夕照恰当门，乱拥入群峰螺髻。郁坡陀，绿遍粘天芳草，粼粼十亩风潭水。看万缕千丝，交柯接叶，掩映长空无际。问当年谁折永丰枝，巳彷佛灵和殿里时，欲起还眠，带雨拖烟，昵人情思。是相国沧洲，逸兴万象含生气。忘机鱼鸟，穿林啖影任游戏。更石笋排云，花香作雾，东风一剪蘼芜翠。梁苑诗篇，西园宾从，点缀平泉佳丽。羡新荷骤雨，遗踪如此。似欧冶池边溯涟洏。恨只少、筼筜谷意。喜得赐沐馀闲，小驻东华骑。河上清明，洛滨祓禊，油壁钿车来矣。年年渲染费春工，且自与人同乐耳。
喝马一枝花·送沈茶星之来宾任
作者：曹贞吉
朝代：清

绝远宾江路。乱水轻舟频渡。潇湘行欲尽、瘴云苦。千树桄榔，月黑鹃啼处。到日清秋好，蜑户鲛人，满城看笑舞。椰子倾甘露。照眼红蕉初吐。推琴小拄笏、讼庭暮。龙目香中，早暗送、年华去。吟情应不减，问写就蛮笺，重寄昭王台否。
多丽·送叶慕庐南归
作者：曹贞吉
朝代：清

恰新秋，一夜凉飙声急。指湘皋、晚烟淡处，章华台下荒宅。挂蒲帆、白苹乡里，鲙鲈鱼、破玉盈尺。赤壁江声，乌林战地，楚南形胜，依稀记得。击铜斗，歌成慷慨，棹碎空明碧。东篱畔、黄花满径，应待归客。忆燕市匆匆文酒，西山乱入游屐。动公卿、五云词赋，才子人称掞天笔。姑射仙姿，苎萝姝丽，如君流落也堪惜。悲团扇、班姬未老，永巷青苔隔。桑干路、驴背书囊，席帽欹侧。
多丽·送叶慕庐南归
作者：曹贞吉
朝代：清
体裁：词

恰新秋，一夜凉飙声急。指湘皋、晚烟淡处，章华台下荒宅。挂蒲帆、白蘋乡里，鲙鲈鱼、破玉盈尺。赤壁江声，乌林战地，楚南形胜，依稀记得。击铜斗，歌成慷慨，棹碎空明碧。东篱畔、黄花满径，应待归客。忆燕市匆匆文酒，西山乱入游屐。动公卿、五云词赋，才子人称掞天笔。姑射仙姿，苧萝姝丽，如君流落也堪惜。悲团扇、班姬未老，永巷青苔隔。桑乾路、驴背书囊，席帽欹侧。
夜行船·本意
作者：曹贞吉
朝代：清

十幅蒲帆风力劲。有鱼床、夜灯相映。两岸衰芦，一条寒碧，波影月痕难定。柔橹无声人语静。怕沙鸥、暂时惊醒。篷背新霜，山边晓市，枫叶乱遮笭箵。
大兰花·春晚
作者：曹贞吉
朝代：清

蘼芜一剪城南路。弱絮随风乱如雨。垂鞭常到日斜时，送客每逢肠断处。愔愔门巷春将暮。树底蔫红愁不语。画梁燕子睡方浓，落尽香泥却飞去。
大兰花·鞠观玉哀词
作者：曹贞吉
朝代：清

依然笳吹春明路。丹旐飘摇何处去。故人强半白衣冠，泪湿幽州城下土。悲欢旦暮浑无据。昨日骊歌今薤露。老亲垂白望归来，精爽冥冥隔烟雾。
大酺·石林席上闻弦索
作者：曹贞吉
朝代：清

正酒船行，人声寂，好月如圭偷照。鹍鸡初入破，响风筝刀尺，麻姑手爪。银甲徐调，冰丝轻拨，啄木丁丁小鸟。空山无人处，任花开花落，洞天深窅。忽变作玉关，千群铁马，平沙衰草。吴侬歌缥缈。叹旧曲、谁似临川好。遮莫向、岐王筵上，崔九堂前，琵琶弹出伤心调。未抵繁弦巧，引蝶翅蜂须相恼。但羁客、青衫老。奈何频唤，顿减中年怀抱。鬓边明日白了。
天香·咏绿牡丹为牧仲作
作者：曹贞吉
朝代：清
体裁：词

国色凝香，露华垂槛，苔痕欲上阶砌。不就轻黄，还成嫩碧，接叶交柯无二。石家金谷。供妙舞、珠珠浓睡。渲染春光好处，掩映一天空翠。鱼子暮云微起，带蕉窗、几分凉意。阿谁是、眉黛远峰如此。倒挂岭南么凤，莫藏影、花间觅花蕊。芳草成裀，碧旗碾试。
天香·咏绿牡丹为牧仲作
作者：曹贞吉
朝代：清

国色凝香，露华垂槛，苔痕欲上阶砌。不就轻黄，还成嫩碧，接叶交柯无二。石家金谷。供妙舞、珠珠浓睡。渲染春光好处，掩映一天空翠。鱼子暮云微起，带蕉窗、几分凉意。阿谁是、眉黛远峰如此。倒挂岭南幺凤，莫藏影、花间觅花蕊。芳草成裀，碧旗碾试。
天香·龙涎香
作者：曹贞吉
朝代：清

孤屿荒寒，断潮呜咽，抱珠神物浓睡。蜃雾成楼，绡宫喷雪，点点鲛人清泪。红薇露湿。早酿就、都梁佳致。巨舶长风破浪，似带海山鳞尾。春闺夜阑烟细，郁空青、水天霞气。漫惹雨丝沾洒，金猊声碎。凤胫一枝深炷。偎翠袖、余寒恋纤指。莫放悠飏，绣帘匝地。
天香·龙涎香
作者：曹贞吉
朝代：清
体裁：词

孤屿荒寒，断潮呜咽，抱珠神物浓睡。蜃雾成楼，绡宫喷雪，点点鲛人清泪。红薇露湿。早酿就、都梁佳致。巨舶长风破浪，似带海山鳞尾。春闺夜阑烟细，郁空青、水天霞气。漫惹雨丝沾洒，金猊声碎。凤胫一枝深炷。偎翠袖、馀寒恋纤指。莫放悠飏，绣帘匝地。
孤鸾·送陆荩思归武林，时新有悼亡之戚
作者：曹贞吉
朝代：清

新秋天气，正河鼓星高，牵牛花媚。禾黍西风，驴背一鞭遥指。有人巢青阁上，倚危栏、望穷烟水。那识猿啼鹃唱，早断魂千里。忆去年、瓜果闲庭里。看儿女灯前，乞巧欢意。萤火斜飞处，乍夜凉于洗。而今归来索寞，最无聊、黄昏窗底。鸾镜轻尘莫扫，剩盈盈清泪。
宴清都·咏宋人大食瓷茶杯
作者：曹贞吉
朝代：清

犹带鲸波冷。遥天色，断云微露清影。玻璃质脆，盈盈不类，汝哥官定。曾随月叶金书，烦赤罽、拳须管领。而今作、承露铜盘，仙人泪滴犹剩。思量紫袖昭容，白头阿监，深夜调茗。松涛罢响，流泉淡注，碧梧银井。那堪回首天上，空暗忆、龙团凤饼。伴高斋、潇洒琴樽，小窗日永。
尉迟杯·咏朱碧山银槎照蔡松年词填
作者：曹贞吉
朝代：清

黄流注。送扁舟似叶、凌云渡。虫书犹记当年，想见良工心苦。何人称杜举。都不管、华堂几朝暮。但茫茫醉了还醒，梦里居然千古。因思博望去远，纵苜蓿卜萄，回首非故。太乙炉开，朱提液冷，好泛明河深处。问此去、盈盈一水，曾否有、黄姑相逢语。慢学他、羽化神奇，酌尽天浆无数。
小诺皋·挽尤展成夫人
作者：曹贞吉
朝代：清

德耀眉齐，少君车挽，十载牛衣人泪。忆当年、白帢翩翩，比肩兰蕙。夫子龙城绾绶，紫塞风沙难避。赋归来、还共东篱憔悴。咏絮庭闲，篝灯门闭。慰白头、佳儿佳妇，百岁相看何巳。蝶梦醒，偏无几。日下蒲轮，江边桂楫，惊起山中浓睡。全不管、西风病骨，恹恹情思。环佩珊然去矣，垂老宁堪伤逝。转眼便、泡影空花相似。绮户丝萦，镜奁尘细。怕黄昏、微雨疏帘，滴到愁人两耳。更莫听，蛩吟碎。
尾犯·笋
作者：曹贞吉
朝代：清

小窗雨霁，傍疏篱一带，箨声盈耳。绳床乍破，幽人梦验，苔钱穿碎。墙阴屋角，郁千尺、凌云势。笑洋州、太守清贫，却饶玉版风致。曾过荻洲江市。银鲥拨剌出水。向柁楼晨饭，松湿烟青，烧来偏脆。谷口如蓬宫，中似束、故人情味。最怜是、憔悴龙孙，琅玕销尽生翠。
山花子·为人题帘上画松
作者：曹贞吉
朝代：清

五鬣苍然入画图。一湾流水带平芜。昨夜惊涛吹欲落、响金铺。曾在天台山下见，霜皮黛色记来无。彷佛溪南桥畔路、第三株。
山花子·岁暮
作者：曹贞吉
朝代：清

岁暮真同赴壑蛇。一天风色话栖鸦。又是黄昏新月影、上梅花。屋角渐高星几点，人声欲静鼓三挝。谁道壮心浑似铁、不思家。
山花子·题石林小照
作者：曹贞吉
朝代：清

鬓影花光撩乱俱。纷纷蝶翅接蜂须。共斗南唐金叶子、阿谁输。宝抹红缄香菡萏，冰绡白映玉芙蕖。陶令闲情何所寄、美人图。
御街行·和阮亭赠雁
作者：曹贞吉
朝代：清

寒芜极目连三楚。雁阵惊相语。一声长笛出高楼，渺渺断云天暮。江深月黑，霜寒人静，独自衔芦去。遥峰恰是衡阳数。寂寞潇湘雨。无端孤客最先闻，嘹呖乱帆南浦。只影横空，相逢何处，红蓼洲边路。
忆旧游·题郭熙秋江行旅图
作者：曹贞吉
朝代：清

看迷离一片，淼淼洪波，漠漠平沙。乌柏丹枫岸，问何人驴背，怅望天涯。惊风乱叶飞坠，帽影任欹斜。况几缕残云，千寻叠嶂，满目蒹葭。荒寒入真境，是旧日河阳，貌写烟霞。曾记游吴楚，泛扁舟东下，指点神鸦。少年回首一梦，江上听悲笳。更对此何堪，京尘如雾栋开花。
惜余春慢·雨雹
作者：曹贞吉
朝代：清

窈窕纹纱，参差曲槛，无计消他长夏。金钲匿影，石燕穿云，缥缈灵旗来也。隐隐轻雷度时，不惜真珠，抛残盈把。似湘妃游泳，玉徽零乱，冰弦弹罢。又疑是、破阵钱塘，青天飞去，雪霰一时交下。介山昨夜，风雨黄昏，霹雳车凭谁借。怊怅方塘，碧筒出水初圆，怎禁狼藉。助新凉、午梦绳床，彷佛声飘鸳瓦。
惜秋华·牵牛花
作者：曹贞吉
朝代：清

河鼓星高，绕莓墙、几点野花开了。不近夕阳，横斜晓风吹老。依稀过雨长天，谁脱下柴窑新稿。杯小。纵金盘、露浓承来些少。耐肯伴红蓼。只深描浅画，把秋容妆好。偷剪碧霞疑倩，七襄人巧。佳期约略填桥，望翠軿、欲来波渺。更悄。湿青苔、暗萤相照。
惜红衣·咏荷花紫草
作者：曹贞吉
朝代：清

影借氍毹，根连阡陌。都无人惜。翠盖红衣，佳名倩谁锡。盈盈带露，刬袜过、茜裙留迹。春碧。行尽断芜，怕王孙岑寂。斜阳弄赤。山抹烟光，丁香也无色。几番风信曾否。记开日。莫是云英潜化，满地乱琼狼籍。惹牧童惊问，蜀锦甚时铺得。
扫花游·用宋人韵
作者：曹贞吉
朝代：清
体裁：词

元宵过也、看春色蘼芜，澹烟平楚。湿云万缕。又轻阴作晕，蜂儿乱舞。一夜梅花，暗落西窗似雨。飘摇去、试问逐风，归到何处。灯事才几许。记流水钿车，画桥争路。兰房列俎。叹蕣华易掷，鬓丝堆素。拥断关山，知有离人独苦。漫凭伫、听寒城、数声谯鼓。
拜星月慢·秋日雨后，饮宋子昭新泉亭，座上闻歌
作者：曹贞吉
朝代：清

撩乱苔钱，差池菱叶，白板桥边秋水。点点浮沤，溜银塘珠碎。断云湿，拖逗余霞明灭。晕作远山螺髻。薄暮樽开，正玉箫声起。颤冰弦、百啭春莺脆。西风冷、月落朱门闭。一朵两朵幽兰，共荷香迢递。汲新泉、乍试龙团味。红灯小、不照愁人醉。待归时、露满闲阶，有吟虫伴睡。
摸鱼子·咏莼
作者：曹贞吉
朝代：清

好清秋、江湖满眼，画船鸥鸟争路。柔花嫩叶何人摘，两两轻舠如鹜。君莫误。须珍重、迷离白露为霜处。滑丝凝箸。忆千里东吴，未施盐豉，入洛旧时语。青门外，苹末凉风微度。片帆乘兴归去。此行但为鲈鱼鲙，那得关情如许。君莫妒。须记取、青山红树空江渡。梦回鸣橹。溯万顷平波，田田荇叶，欹枕对烟雨。
摸鱼子·咏莼
作者：曹贞吉
朝代：清
体裁：词

好清秋、江湖满眼，画船鸥鸟争路。柔花嫩叶何人摘，两两轻舠如鹜。君莫误。须珍重、迷离白露为霜处。滑丝凝箸。忆千里东吴，未施盐豉，入洛旧时语。青门外，蘋末凉风微度。片帆乘兴归去。此行但为鲈鱼鲙，那得关情如许。君莫妒。须记取、青山红树空江渡。梦回鸣橹。溯万顷平波，田田荇叶，欹枕对烟雨。
摸鱼子·寄赠史云臣
作者：曹贞吉
朝代：清

绕荆溪、数间茅屋，竹山旧日曾住。吟花课鸟无遗恨，领袖词场南渡。逐电去。谁更续、哀丝脆管红牙谱。湖山如故。又幻出才人，镂冰绘影，抒写断肠句。鹍弦上，弹入蝶庵金缕。平分髯客旗鼓。搓酥滴粉方成调，偷换羽声凄楚。推独步。须信道、秦黄苏陆无今古。江东日暮。想席帽风欹，春衫酒湿，行过翠藤路。
摸鱼子·拜墓
作者：曹贞吉
朝代：清

几年来、西州拜扫，羊昙伤尽怀抱。心惊寒食棠梨雨，又是粘天衰草。寻坏道。知多少、飞乌衔纸青山绕。颓垣桑枣。算只有牛羊，日斜来下，拍手牧童笑。千秋事，谁定荣华寿考。北邙松柏多了。丰碑赑屃峥嵘处，一样西风凭吊。吟望好。君不见、玉泉流水溅溅到。单衫破帽。对吹角残霞，打头败叶，寂寂古原悄。
摸鱼子·方渭仁葺健松斋幸园松之存也词以赠之
作者：曹贞吉
朝代：清

响晴涛、绿阴半亩，神龙拿攫烟雾。关门一夜喧铜马，波上鲸鲵争怒。鸣战鼓。有多少、兰亭梓泽皆尘土。午桥如故。纵劫火茫茫，斧斤不到，交让大夫树。江东秀，王谢衣冠最古。五陵佳气呵护。霜皮黛色年年在，点缀菊畦桑苎。谁种汝。须记取、黄山白岳移根处。婆娑自舞。看五鬣苍然，向人头上，谡谡滴秋雨。
摸鱼子·方渭仁葺健松斋幸园松之存也词以赠之
作者：曹贞吉
朝代：清
体裁：词

响晴涛、绿阴半亩，神龙拿攫烟雾。关门一夜喧铜马，波上鲸鲵争怒。鸣战鼓。有多少、兰亭梓泽皆尘土。午桥如故。纵劫火茫茫，斧斤不到，交让大夫树。江东秀，王谢衣冠最古。五陵佳气呵护。霜皮黛色年年在，点缀菊畦桑苧。谁种汝。须记取、黄山白岳移根处。婆娑自舞。看五鬣苍然，向人头上，谡谡滴秋雨。
摸鱼子·答沈融谷
作者：曹贞吉
朝代：清

坐江楼、冰瓯涤笔，新翻水调南浦。瑶华飞落长安市，红豆谱来非误。良夜聚。有多少、乌衣白帢同樽俎。悠然怀古。甚兰畹金荃，尊前复雅，未抵玉田句。深卮劝，从事青州太苦。匆匆鲑菜无序。虎房桥畔霜花冷，扑上征衫如雾。君且住。君不见、团圞好月参旗度。高斋归去，想凤咮嶙峋，龙宾磊落，又写丽情赋。
摸鱼子·西直门外作
作者：曹贞吉
朝代：清

北邙边、高低丘垄，纵横无数羊虎。玉鱼金碗何时葬，又见断碑如础。魂自语。须认取、文章功业难凭据。白杨老树。战一片秋声，向人头上，飒飒作凉雨。西州路，败笠青衫羁旅。缁尘扑面来去。黄芦苦竹千秋恨，都付纸钱飞处。天已暮。想入夜、云旗风马精灵度。荒凉三户。共塳上狐狸，山中木客，同结岁寒侣。
摸鱼子·谢念东先生惠药
作者：曹贞吉
朝代：清
体裁：词

问先生、丹砂几粒，是谁搓得如许。金膏九转匆匆熟，吹落半天风雨。颜可驻。君不见、淮王鸡犬云中去。且留小住。待绀发徐生，虬髯更紫，重觅玉京路。人间世，只有须眉良苦。地黄萝菔相误。黑头自笑浑无用，一任秋霜千缕。飘弱絮。有多少、北邙年少无寻处。尻轮堪驭。纵亲到神山，便能屈曲，俛首看人否。
摸鱼子·谢念东先生惠药
作者：曹贞吉
朝代：清

问先生、丹砂几粒，是谁搓得如许。金膏九转匆匆熟，吹落半天风雨。颜可驻。君不见、淮王鸡犬云中去。且留小住。待绀发徐生，虬髯更紫，重觅玉京路。人间世，只有须眉良苦。地黄萝菔相误。黑头自笑浑无用，一任秋霜千缕。飘弱絮。有多少、北邙年少无寻处。尻轮堪驭。纵亲到神山，便能屈曲，俯首看人否。
摸鱼子·题锡鬯蕃锦集
作者：曹贞吉
朝代：清

袅茶烟、吟成乐府，旗亭画壁无数。龙梭一掷光凌乱，碎剪碧霞千缕。红豆谱。彷佛似、方圭圆璧冰花铸。高岑李杜。入主客图中，新声古调，总属丽情句。前身是，白石仙人非误。精灵虎仆输汝。长安箫鼓千门热，闭户着书良苦。寒欲去。又早是、春灯金薤琳琅处。天衣重补。羡妙手针神，丝丝无缝，莫被夜来妒。
摸鱼子·题锡鬯蕃锦集
作者：曹贞吉
朝代：清
体裁：词

袅茶烟、吟成乐府，旗亭画壁无数。龙梭一掷光凌乱，碎剪碧霞千缕。红豆谱。彷佛似、方圭圆璧冰花铸。高岑李杜。入主客图中，新声古调，总属丽情句。前身是，白石仙人非误。精灵虎仆输汝。长安箫鼓千门热，闭户著书良苦。寒欲去。又早是、春灯金薤琳琅处。天衣重补。羡妙手针神，丝丝无缝，莫被夜来妒。
文殊院观铺海歌
作者：曹贞吉
朝代：清

蓬莱阁外海作山，文殊院下山为海。神物由来不易逢，天为吾徒浇块磊。白云一片涌空蒙，眼底千峰皆杳霭。只疑天一生水开穷荒，江汉朝宗此间汇。鳌身一抹映天黑，鲸波万里连渤澥。天都直可作员峤，莲蕊莲花馀蓓蕾。须臾长风吹散碧琉璃，浟湙茫洋竟何在？仙人游戏太神奇，我欲直上高空问真宰。
春草碧·题梅雪■小照
作者：曹贞吉
朝代：清

春风作意淹愁客。晞发弄琅玕、千条碧。脉脉空谷佳人，翠袖无言正相忆。过雨嫩苔生、流光湿。莫是拥髻灯前，翩然独立。认他桃花红，梨花白。剧怜■里都■，朱霞天半无人识。高唱紫云回、消受得。
暗香·绿萼梅
作者：曹贞吉
朝代：清

墙阴淡白。算雪晴未久，换成春色。一剪蘼芜，移上枝头弄轻碧。照水空明数朵，认树老、雨痕交蚀。大好是、洛浦相逢，寻翠羽消息。桥侧。闻夜笛。笑寂寂玉鳞，月中难觅。九嶷旧客，又向蟠螭露仙迹。转眼青青似豆，还记取、前身萧瑟。摇落处，苔影薄、依稀见得。
月下笛·悼何蕤音
作者：曹贞吉
朝代：清

官阁明灯，珠藤覆屋，雨中深酌。茶烟绰约。檐花声在帘箔。酒人已逐浮云散，转眼叫、秋猿夜鹤。想鸳湖画舸，一天丝管，更谁行乐。思着。中情恶。记威凤文章，神羊头角。龙宾挥霍。漏痕还带钗脚。原边宿草年年绿，有多少、西州泪落。断魂处，隔江南，苦竹黄芦寂寞。
月华清·咏山鹧为阮亭作
作者：曹贞吉
朝代：清

织翠为裳，凝丹作距，飞来何处烟暝。金索珊珊，落下碧梧银井。忆蜀国、待诏图中，共棘雀、山花相映。难定。试洗却浓妆，雪衣嫌影。挂向玉堂深处，莫百啭軥辀，恼人幽靓。梦结梨云，怕是数声惊醒。若觅句、负手巡檐，更摊书、茶清香冷。风静。好低徊一曲，伴他寒磬。
望江南 其一 代泉下人语二首
作者：曹贞吉
朝代：清
体裁：词

黄垆沓，寂寂恨难穷。荒草路迷寒食雨，白杨声乱纸钱风。掩泪拜残钟。繁华歇，金屋梦魂中。陌上人归翁仲语，林边火入宝衣空。土气蚀青铜。
望江南·代泉下人语二首
作者：曹贞吉
朝代：清

黄垆沓，寂寂恨难穷。荒草路迷寒食雨，白杨声乱纸钱风。掩泪拜残钟。繁华歇，金屋梦魂中。陌上人归翁仲语，林边火入宝衣空。土气蚀青铜。呜咽水，肠断为谁流。磷火不随山雨暗，蛩声常伴故人愁。白骨怯清秋。千年事，零落委荒丘。青塳魂归环佩冷，珠襦香散土花留。无语泣长楸。
望江南·其二
作者：曹贞吉
朝代：清
体裁：词

呜咽水，肠断为谁流。磷火不随山雨暗，蛩声常伴故人愁。白骨怯清秋。千年事，零落委荒丘。青塳魂归环佩冷，珠襦香散土花留。无语泣长楸。
望远行·咏延陵季子剑
作者：曹贞吉
朝代：清

寒星黯淡，青铜色、出匣惊飞风雨。龙鳞三尺，虎气千年，彷佛精灵堪语。记得当时，曾带故人荒陇，此道于今如土。挹神光、重见冠裳楚楚。宾旅。鸣佩中原历聘，只解识、寸心相许。回首苏台，鱼肠忽起，散乱长铍无数。试吊要离坟草，鸱夷潮水，一样英雄难诉。对州来君子，恩仇忘否。
木兰花·重九发皖城
作者：曹贞吉
朝代：清

黄昏急雨跳珠露。五两迎潮打桨去。烟螺一点认龙山，暗忆西风吹帽处。鱼床蟹簖纷无数。夜火阴沉隔江步。寒芦飒飒走涛声，十万儳蛟为谁怒。
木兰花慢·寄武曾
作者：曹贞吉
朝代：清

故人知我在，枉尺素、自菰芦。想秋锦堂中，萧然四壁，鹤径亲锄。蘧庐。不堪回首，望青山一发泪痕枯。九日龙番叶落，三秋葛镜霜铺。归欤。迢递岁华徂。眇眇正愁予。想梦觉沉吟，鸟名脱佛，鱼唤娵隅。南湖。先生健否，正长安冰雪上鬑须。辛苦冯唐老矣，烟波垂钓何如。
木兰花慢·徐方虎假归
作者：曹贞吉
朝代：清

官河悬夕照，帆十丈、影垂垂。正白露横空，寒螀声急，芦叶争飞。追随。东门千骑，羡相如拥传有光辉。驿路水明沙碧，江乡蟹美鲈肥。东篱。无恙柘桑围。罨画越来溪。早鱼鸟关心，烟霞寄傲，才子初归。燃藜。龙门太史，拟江山贺监是耶非。莫恋紫莼红蓼，来司玉册金泥。
木兰花慢·送孙开盛假归，用稼轩韵
作者：曹贞吉
朝代：清

桑干河畔路，沙似雪、是还非。想杖策从军，频年转战，今始成归。金◆。山南射虎，更淋漓醉墨染弓衣。白马青丝未了，霜鲈紫蟹空肥。拥麾。清渭驻全师，落日二陵西。早一骑黄尘，数声清角，东下旌旗。依稀。四明狂客，看江湖满地鹧鸪飞。无那孙郎病骨，不胜玉绕金围。
木兰花慢·题文孝祠壁
作者：曹贞吉
朝代：清

拜昭明遗庙，台下水、自沦漪。想文选楼中，铜龙昼暖，玉简宵披。摛词。六朝金粉，遍千秋、作者沐恩晖。兆始乘鸡牵犬，祸成白马青丝。灵旗。杂佩葳蕤，鼓坎坎、舞僛僛。叹故国山川，乡人伏腊，舍此安归。追维。湘东太忍，使江夏文武尽灰飞。但奉九郎神在，重游几度沾衣。
柳初新·寄怀高舜木
作者：曹贞吉
朝代：清

当年快作春灯聚。曾踏遍、砖街雨。帝子高台，将军法曲，弹指旧游如雾。见说乌衣俦侣。未消磨、平生豪举。脆管哀丝频度。入新声、香奁词赋。午桥鱼鸟，平泉树石，都是泥人情处。待跨个、青驴归去。与君上、云门山路。
柳色黄·对雨和竹垞
作者：曹贞吉
朝代：清

柳絮为萍，梅子渐黄，天气如许。溪云乍起遮山，酿做几丝微雨。东西不定，摇曳淡雾轻烟，荷钱一一跳珠露。庭树碧参差，荫青苔无数。平楚。断塘遥指，如发秧针，绿迷南浦。暗想空江，轧轧惟闻柔橹。乱红无影，寂寞静掩疏篱，铜街湿糁香尘路。倩斗帐高眠，小窗边听去。
桂枝香·蟹
作者：曹贞吉
朝代：清

风清露细。早稻熟江乡，嫩凉无比。八跪双螯郭索，迷离烟水。断芦折苇洲边憩，羡轮囷、行沙如驶。寒潮来去，孤舟没灭，渔灯初起。正好是、荒村雨霁。问何人笭箵，萧然汀嘴。小市平桥，过处霜天凝紫。橙黄橘绿登高会，醉东篱、酒人风致。依稀记得，鱼庄设簖，夜分无寐。
水晶帘·赋得“无端嫁得金龟婿，辜负香衾待早朝”
作者：曹贞吉
朝代：清

梦细幽香靓。甚长乐、钟声敲醒。倦眼迷离，讶宝炬星辉，照人难定。正好睡时何处去，想莲漏、迢迢尚永。五更天，最是霜寒，镇教寂静。徘徊掩清镜。忆红闺深夜，邻鸡曾听。便恼他咿喔，未愁伶俜。不似而今慵早起，怕瑟瑟、篝残被冷。又争如，帘幕长垂，小窗日影。
水调歌头·为龚节孙题种橘图
作者：曹贞吉
朝代：清

玉局昔年客，秃鬓老仙翁。思移林屋嘉树，饱啖洞庭红。疑作亭名楚颂，眷此素荣绿叶，惨淡比青枫。有志那能遂，遗迹大江东。仿瞻子，怀古意，画图中。雨蓑风笠，长镵白木苦匆匆。且自耕云半亩，转眼霜林千颗，一笑对山童。忘却生绡里，欲倩右军封。
水调歌头·午日和其年
作者：曹贞吉
朝代：清
体裁：词

何处斸蒲去，俛首饮醇醪。长安十度重午，令节又相遭。不是今朝弧矢，不是今朝鱼腹，歌哭总无聊。云气挟雷鼓，疑听广陵涛。忆当日，观竞渡，趁江潮。天风正怒，彷佛角黍饲馋蛟。憔悴故园心眼，潦倒女儿景物，未足寄吾豪。和汝惊人句，土缶与云璈。
水调歌头·午日和其年
作者：曹贞吉
朝代：清

何处斸蒲去，俯首饮醇醪。长安十度重午，令节又相遭。不是今朝弧矢，不是今朝鱼腹，歌哭总无聊。云气挟雷鼓，疑听广陵涛。忆当日，观竞渡，趁江潮。天风正怒，彷佛角黍饲馋蛟。憔悴故园心眼，潦倒女儿景物，未足寄吾豪。和汝惊人句，土缶与云璈。
水调歌头·喜厚余至都率然有赠
作者：曹贞吉
朝代：清

落拓老兄弟，踪迹共沉浮。匆匆神虎分袂，江海几经秋。多少黄金横带，我辈青衫羸马，散荡足风流。吾试与君语，富贵定难求。鲁陂侧，锦秋岸，◆湖头。溪山如画，烟波两两钓鱼舟。辛苦斜风细雨，消受紫莼红蓼，冷淡尔为俦。努力饮醇酒，身世问沙鸥。
水调歌头·喜厚余至都率然有赠
作者：曹贞吉
朝代：清
体裁：词

落拓老兄弟，踪迹共沉浮。匆匆神虎分袂，江海几经秋。多少黄金横带，我辈青衫羸马，散荡足风流。吾试与君语，富贵定难求。鲁陂侧，锦秋岸，㟙湖头。溪山如画，烟波两两钓鱼舟。辛苦斜风细雨，消受紫莼红蓼，冷淡尔为俦。努力饮醇酒，身世问沙鸥。
水调歌头·大醉放言
作者：曹贞吉
朝代：清

左手把欢伯，右手擘双螯。淋漓酒浓衫重，一任发萧萧。我自狂歌潦倒，醉看长安市上，若个插金貂。邓禹莫相笑，阮籍正逍遥。列蛾眉，调锦瑟，响云璈。君侯应自，贵耳吾欲等鹪鹩。腐鼠才堪一饱，仰视鹓雏曰吓，意气二虫骄。安往非贫贱，三径问蓬蒿。
水调歌头·快雨
作者：曹贞吉
朝代：清

白雨响新瓦，火鬣走长天。钱塘万弩齐射，惊起老龙眠。疑是夔牛鼓震，又恐驱山铎掣，泼墨荡云烟。咫尺匡庐下，九叠乱鸣泉。飞石燕，笑玉女，卷湘川。铮鏦金铁，洞庭张乐宴群仙。立扫黄尘褦襶，一洗神皋禾黍，浓翠正娟娟。造物不言德，风日弄清妍。
水调歌头·快雨
作者：曹贞吉
朝代：清
体裁：词

白雨响新瓦，火鬣走长天。钱塘万弩齐射，惊起老龙眠。疑是夔牛鼓震，又恐驱山铎掣，泼墨荡云烟。咫尺匡庐下，九叠乱鸣泉。飞石燕，笑玉女，捲湘川。铮鏦金铁，洞庭张乐宴群仙。立扫黄尘褦襶，一洗神皋禾黍，浓翠正娟娟。造物不言德，风日弄清妍。
水调歌头·送陈六谦之安邑任
作者：曹贞吉
朝代：清

琴鹤渺然去，为政足风流。何意凤漂鸾泊，百里借君侯。三晋云山北向，咫尺二陵风雨，纳纳动离愁。雪片大如手，匹马过芦沟。门霜戟，人绣虎，笔银钩。禹都吟眺，淋漓墨沈碧峰头。试到野狐泉上，入望盐花似雾，天宝物华收。欲问段干木，旧迹杳难求。
水龙吟·咏柳絮，用坡公杨花韵
作者：曹贞吉
朝代：清

千红万紫谁留，频惊暗里韶光坠。飞来何处，漫天香雪，撩人情思。才过平桥，又穿小径，柴门深闭。任蜂须燕嘴，交衔不定，三眠了、还三起。记得鹅黄初撋，等闲间、又成虚缀。晓风乍引，离魂难定，杜鹃声碎。飘泊无心，轻狂有态，恨抛流水。愿年年常傍，永丰坊侧，看伊清泪。
水龙吟·咏蜡梅
作者：曹贞吉
朝代：清

岭头异种谁留，檀心初晕犹含冻。轻黄试着，歌翻金缕，晓风吹送。剪蜡王郎，等闲妆点，珠珠成凤。想寿阳阁下，飞来一片，远山际、蜂黄拥。记否师雄曾梦，月朦胧、拂衣寒重。飒然惊觉，天空云净，翠禽微哢。乳色侵鹅，流光照夜，暗香浮动。愿明年更缀，如来金粟，淡烟低拢。
水龙吟·春日送客过慈仁寺感旧
作者：曹贞吉
朝代：清

寻常弹指声中，优昙偶现空王地。海棠着锦，丁香衣紫，霞烘烟细。急管哀丝，青衫白袷，嬉春情味。叹秾华电掷，风流云散，容易下、中年泪。身是金闺倦客，赋渭城、重过萧寺。倡条冶叶，笑人岑寂，树犹如此。只有孤松，似曾扶我，当时沉醉。倩禅灯老衲，往来指点，说花荣瘁。
水龙吟·白莲
作者：曹贞吉
朝代：清

平湖烟水微茫，个人彷佛横塘住。碧云乍起，羽衣初试，靓妆楚楚。露下三更，月明千里，悄无寻处。想芦花苹叶，冥濛一色，迷玉井、峰头路。莫是苎萝未嫁，曳明珰、若耶归去。游仙梦杳，瑶天笙鹤，凌波微步。宿鹭飞来，依稀难认，风吹一缕。泛木兰舟小，轻绡掩映，问谁家女。
水龙吟·白莲
作者：曹贞吉
朝代：清
体裁：词

平湖烟水微茫，个人彷佛横塘住。碧云乍起，羽衣初试，靓妆楚楚。露下三更，月明千里，悄无寻处。想芦花蘋叶，冥濛一色，迷玉井、峰头路。莫是苧萝未嫁，曳明珰、若耶归去。游仙梦杳，瑶天笙鹤，凌波微步。宿鹭飞来，依稀难认，风吹一缕。泛木兰舟小，轻绡掩映，问谁家女。
永遇乐·和人望华山
作者：曹贞吉
朝代：清
体裁：词

谁凿鸿濛，最惊人处，芙蓉千丈。激荡疑潮，崩腾似马，罗列儿孙状。八荒雷雨，一天苍翠，缥缈灵旗想像。待清秋、凭陵绝顶，画里秦川如掌。潼关孤耸，黄河东注，俯览翻增惆怅。飒飒天风，冷泠环佩，九节仙人杖。咄哉韩子，苍龙回驭，那得褰衣长往。耐可拉、青莲居士，三峰高唱。
永遇乐·和人望华山
作者：曹贞吉
朝代：清

谁凿鸿蒙，最惊人处，芙蓉千丈。激荡疑潮，崩腾似马，罗列儿孙状。八荒雷雨，一天苍翠，缥缈灵旗想像。待清秋、凭陵绝顶，画里秦川如掌。潼关孤耸，黄河东注，俯览翻增惆怅。飒飒天风，冷泠环佩，九节仙人杖。咄哉韩子，苍龙回驭，那得褰衣长往。耐可拉、青莲居士，三峰高唱。
永遇乐·送孙屺瞻学士归省
作者：曹贞吉
朝代：清

十丈蒲帆，一篙秋水，仙舟天际。绣虎才人，珥貂贵客，归作承欢计。当年射策，五云日下，胪唱魏公第二。羡璧人、天街衣马，夹道争看如蚁。紫宸朝罢，讲筵初御，金碗天浆亲赐。东观深严，北门清切，待署黄麻纸。君恩暂许，湖山佳处，添个宫袍莱子。须珍重、黑头卿相，碧纱名氏。
江城子·冬日偶兴
作者：曹贞吉
朝代：清

千门霁色日曈昽。暖融融。似春浓。只少桃花、扇底一襟风。忽忆平原浅草地，追狡兔，控雕弓。呼鹰直上最高峰。气如虹。马如龙。遥望一天、毛血洒晴空。罢猎归来何处去，残雪路，灞陵东。
江城子·戏作
作者：曹贞吉
朝代：清

贫家今日聚多钱。是荷钱。是苔钱。怪底三春、常费买花钱。乱撒东风浑欲尽，留不住，似榆钱。纷纷人世竞青钱。拔钉钱。捋须钱。绝胜嗷嗷、九府一文钱。昨夜邻家喧社鼓，频吹落，纸黄钱。
沁园春 读子厚新词却寄三首 其一
作者：曹贞吉
朝代：清
体裁：词

不见澄庵，六年于兹，思如之何。忆大明湖畔，论心握手，之莱海上，痛饮高歌。以子襟怀，消人鄙吝，叔度汪汪千顷波。分袂后、想生平意气，暗里蹉跎。惊闻二竖相苛。早伏枕、山中岁月多。幸清漳第近，时过小阮，人来不夜，问讯无他。拼事医王，未驱穷鬼，且负青青六尺蓑。长安市，怅故人疏放，老子婆娑。
沁园春·其三
作者：曹贞吉
朝代：清
体裁：词

读罢新词，击碎唾壶，悄然以悲。任邯郸枕上，重裀列鼎，大槐宫里，貂锦蛾眉。未了功名，难消磊块，不向空门何处归。又底事、问安期高誓，乞取刀圭。茫茫大造谁知。况世上、原无真是非。彼南华齐物，呼牛呼马，灵均呵壁，将信将疑。我赋三章，为君七发，得愈头风或有之。掀髯笑、望西山一带，暮雨迷离。
沁园春·其二
作者：曹贞吉
朝代：清
体裁：词

凭藉飞鸿，贻我一编，花间草堂。喜风流旖旎，小山珠玉，惊心动魄，西蜀南唐。更爱长篇，嵚崎历落，辛陆遥遥一瓣香。吟哦久，妒金荃佳句，遂满奚囊。休论小弟行藏。叹笔砚、年来已尽荒。纵劳他精卫，难填闷海，倾来米汁，莫润愁肠。鸟亦伤心，花能溅泪，独对东风舞一场。如何是、羡扁舟渔父，芦荻苍苍。
沁园春·再赠李君聊广其意
作者：曹贞吉
朝代：清

日月跳丸，虎头健儿，鸡皮老翁。笑求仙问药，都无凭据，灵椿朝菌，一样成空。羊角扶摇，枋榆栖止，总在茫茫噫气中。何处问、有南柯太守，马鬣高封。达人游戏神通。便塳象、祁连蚁垤同。甚珠襦玉匣，牛羊废垄，金凫银雁，禾黍秋风。天地蘧庐，乾坤窀穸，千载王孙道未穷。今古恨，是白杨衰草，掩尽英雄。
沁园春·日照李伯开作生圹成自题云“竹帛谁千古，烟霞我一丘”，余喜其能达生也，词以赠之
作者：曹贞吉
朝代：清

表圣之徒，富贵浮云，能齐死生。忆早年任侠，千夫辟易，中年策杖，五岳纵横。紫塞黄榆，短衣孤剑，郁郁胸蟠百万兵。今老矣、向荒山寄迹，汐社藏形。牛眠好卜佳城。便撒手、悬崖自在行。彼麒麟赑屃，谁当不朽，烟霞没灭，我本无营。大海潮青，岚峰月白，乐此安知后世名。君无语，持黄金凿落，饮若长鲸。
沁园春·泛舟明湖，访仲愚留饮即事，有李道思、刘伯叙继至
作者：曹贞吉
朝代：清

所谓伊人，一水盈盈，欲往从焉。见雁影萧条，烟波上下，渔歌欸乃，笭箵便娟。雨笠烟蓑，瘿瓢竹杖，衰柳残荷望渺然。橹声断、恰门横短港，巷面青山。一觞一咏流连。殊不似、扁舟雪夜还。况高议云生，尊同北海，胜流狎集，客比西园。鸿爪遭逢，萍踪聚散，绝胜他人交十年。拼沉醉、问中秋好月，可照湖干。
沁园春·病齿戏作
作者：曹贞吉
朝代：清

检点形骸，牙齿空存，凋零可哀。似潮啮危岩，谽谺欲堕，虫雕败叶，次第成灰。活玉巢边，大郎游戏，狗窦从君出入来。昌黎曰、倘岁常落一，两纪奚猜。只愁三五为侪，拼一夜、霜风散早梅。彼伏生床上，传经诘曲，张君柱下，觅乳徘徊。语怕成讹，食还喜软，遮莫廉颇善饭哉。柔能久、但吾生舌在，暂此衔杯。
沁园春·读子厚新词却寄三首
作者：曹贞吉
朝代：清

不见澄庵，六年于兹，思如之何。忆大明湖畔，论心握手，之莱海上，痛饮高歌。以子襟怀，消人鄙吝，叔度汪汪千顷波。分袂后、想生平意气，暗里蹉跎。惊闻二竖相苛。早伏枕、山中岁月多。幸清漳第近，时过小阮，人来不夜，问讯无他。拼事医王，未驱穷鬼，且负青青六尺蓑。长安市，怅故人疏放，老子婆娑。凭藉飞鸿，贻我一编，花间草堂。喜风流旖旎，小山珠玉，惊心动魄，西蜀南唐。更爱长篇，嵚崎历落，辛陆遥遥一瓣香。吟哦久，妒金荃佳句，遂满奚囊。休论小弟行藏。叹笔砚、年来已尽荒。纵劳他精卫，难填闷海，倾来米汁，莫润愁肠。鸟亦伤心，花能溅泪，独对东风舞一场。如何是、羡扁舟渔父，芦荻苍苍。读罢新词，击碎唾壶，悄然以悲。任邯郸枕上，重裀列鼎，大槐宫里，貂锦蛾眉。未了功名，难消磊块，不向空门何处归。又底事、问安期高誓，乞取刀圭。茫茫大造谁知。况世上、原无真是非。彼南华齐物，呼牛呼马，灵均呵壁，将信将疑。我赋三章，为君七发，得愈头风或有之。掀髯笑、望西山一带，暮雨迷离。
沁园春·赠柳敬亭
作者：曹贞吉
朝代：清

席帽单衫，击缶呜呜，岂不快哉。况玉树声销，低迷禾黍，梁园客散，清浅蓬莱。荡子辞家，羁人远戍，耐可逢场作戏来。掀髯笑、谓浮云富贵，曲蘖都埋。纵横四座嘲诙。叹历落、嵚崎是辨才。想黄鹤楼边，旌旗半卷，青油幕下，樽俎常陪。江水空流，师儿安在，六代兴亡无限哀。君休矣，且扶同今古，共此衔杯。
沁园春·赠柳敬亭
作者：曹贞吉
朝代：清
体裁：词

席帽单衫，击缶呜呜，岂不快哉。况玉树声销，低迷禾黍，梁园客散，清浅蓬莱。荡子辞家，羁人远戍，耐可逢场作戏来。掀髯笑、谓浮云富贵，曲蘖都埋。纵横四座嘲诙。叹历落、嵚崎是辨才。想黄鹤楼边，旌旗半捲，青油幕下，樽俎常陪。江水空流，师儿安在，六代兴亡无限哀。君休矣，且扶同今古，共此衔杯。
沁园春·送蓝公漪还闽
作者：曹贞吉
朝代：清

闽海畸人，凌轹词坛，飞扬若斯。况烟云落纸，南宫北苑，锟铻切玉，周鼎商彝。大翮山头，鸿都门下，一艺分来自可师。延秋路、对西风黄叶，欹帽吟诗。沧浪遗派攸归。除高柄、林鸿更有谁。喜霜浓月白，共君一醉，短衣孤剑，此去安之。三尺残阳，两行枯柳，衰草平芜有所思。今行矣，想旧庐无恙，松菊依稀。
沁园春·长夏少事，抚枕辄睡，梦境荒忽，不一而足，因集古人梦事成篇
作者：曹贞吉
朝代：清

梧影初回，槐角风凉，引入华胥。见蝴蝶园中，翩翩晒粉，邯郸道上，衮衮骑驴。蕉鹿慵看，樱桃空啖，拟上蚍蜉王者书。南柯郡、有同昌嘉礼，觅醉何如。排空驭气归欤。更袅袅、巫云送我车。问风雨连宵，西施曾葬，凤凰再降，萧史焉居。黍米山川，蘧庐将相，一瞬悲欢付子虚。醒来后，对豆棚茗碗，半晌踌躇。
沁园春·题美人画芙蓉
作者：曹贞吉
朝代：清

袅袅亭亭，何处折来，芙蓉一枝。是青溪女士，写生妙手，花光粉腻，游戏为之。纵使无情，也应有恨，月白风轻欲堕时。堪怜处、傍沙汀芦岸，掩冉丰姿。多愁多病蛾眉。便画出、伤心寄阿谁。忆红楼倦绣，轻拈小笔，乌丝罢咏，淡抹唇脂。更费雌黄，枝头点染，添个翩翩蝴蝶儿。吹能起、笑拂蝇成误，老眼迷离。
浣溪沙
作者：曹贞吉
朝代：清

宛转红丝结鼓忙。避人学绣睡鸳鸯。朱朱粉粉自成双。雪作猧儿纤手怯，香拖髻子缅虫光。夜深待月下回廊。
浣溪沙 其二 题画
作者：曹贞吉
朝代：清

蟹舍鱼庄此地偏。阴阴灌木水平田。江湖无恙白鸥天。茭叶芦花迷远渡，斜风细雨拥归船。渔翁何处枕蓑眠。
浣溪沙 步阮亭红桥韵二首 其一
作者：曹贞吉
朝代：清
体裁：词

几曲清溪泛画桡。绿杨深处见红桥。酒帘歌扇暗香销。白雨跳波荷冉冉，青山拥髻水迢迢。三生如梦广陵潮。
浣溪沙·偶成
作者：曹贞吉
朝代：清

飞凤将雏紫玉钗。双鸾小样合欢鞋。卓金车子响铜街。濯锦江头朝复暮，踏青陌上去还来。红楼斜日费安排。
浣溪沙·步阮亭红桥韵二首
作者：曹贞吉
朝代：清

几曲清溪泛画桡。绿杨深处见红桥。酒帘歌扇暗香销。白雨跳波荷冉冉，青山拥髻水迢迢。三生如梦广陵潮。蟹舍鱼庄此地偏。阴阴灌木水平田。江湖无恙白鸥天。茭叶芦花迷远渡，斜风细雨拥归船。渔翁何处枕蓑眠。
浪淘沙·午梦
作者：曹贞吉
朝代：清

午梦费追寻。行遍园林。落梅如雪满庭阴。粉蝶游蜂纷去住，又是春深。乡信抵黄金。云水沉沉。先生老矣废长吟。吃饭著衣些个事，忙到如今。
浪淘沙·咏史
作者：曹贞吉
朝代：清

秋老伏波营。海气凄清。鹧鸪啼上越王城。玉几金床何限恨，紫殿苔生。霸业总飘零。青盖亭亭。五千甲楯忆行成。回首羊车游幸地，多少娉婷。
消息·和锡鬯度雁门关
作者：曹贞吉
朝代：清

萧瑟关门，西风吹雪，貂裘都偃。蚁垤行人，羊肠驿路，哀角边声怨。鱼海冰寒，龙沙戍断，历乱蓬根飞卷。怅青衫、暮云驱马，望尽苍苍脩坂。绝壁祠堂，赵家良将，入夜灵旗如电。折戟沉沙，老兵拾得，磨洗前朝辨。塞雁南飞，滹沱东注，可惜英雄人远。问谁是、封侯校尉，虎头仍贱。
消息·和锡鬯度雁门关
作者：曹贞吉
朝代：清
体裁：词

萧瑟关门，西风吹雪，貂裘都偃。蚁垤行人，羊肠驿路，哀角边声怨。鱼海冰寒，龙沙戍断，历乱蓬根飞捲。怅青衫、暮云驱马，望尽苍苍脩坂。绝壁祠堂，赵家良将，入夜灵旗如电。折戟沉沙，老兵拾得，磨洗前朝辨。塞雁南飞，滹沱东注，可惜英雄人远。问谁是、封侯校尉，虎头仍贱。
添字渔家傲·六月
作者：曹贞吉
朝代：清

六月南窗无暑气。几点流萤，偏照青苔地。摇曳惯乘丝雨细。翩然起。随风又到帘栊里。纨扇扑来纷欲避。似灭还明，惊入莲花蕊。露冷昔耶鸳瓦腻。依稀是。摩诃池畔凉如此。
添字渔家傲·初秋乡思
作者：曹贞吉
朝代：清

急雨携将秋色至。门掩西风，早是愁滋味。漠漠湿云千树里。偏垂地。晚山一点烟螺髻。茉莉宵凉还放蕊。穿瓦萤飞，隐壁虫声细。归梦乱如春絮起。书空寄。迢迢银汉人千里。
添字渔家傲·赋得手提金缕鞋
作者：曹贞吉
朝代：清

一树木兰花影大。露湿铜铺，不闭葳蕤锁。半夜出来惊欲躲。君王过。澄心堂侧藏灯火。响屧回廊知未可。似水香阶，那受青苔涴。半晌偎人魂乍妥。娇无那。匆匆难唱家山破。
渔家傲·秋感
作者：曹贞吉
朝代：清

燕市秋来风色改。山围碧玉清凉界。屈指津门多紫蟹。街头卖。天生左手持螯在。不信浊醪浇磊块。醉乡更比人间隘。月落屋梁憎老态。浑无赖。虫声四壁愁如海。
渔家傲·读汉史
作者：曹贞吉
朝代：清

缥缈云中赤彘子。求仙远隔蓬莱水。巨枣安期曾饷未。真奇事。马肝一片文成死。天下神仙皆妄耳。茂陵石马秋风里。金碗玉鱼纷出市。浑无味。如铅早下铜人泪。
渡江云·欲雪
作者：曹贞吉
朝代：清

湿云黏似絮，关山冻合，风色偃貂裘。玉楼寒起粟，知是仙人，咫尺驾银虬。黄昏漠漠，窗影黑、思挂帘钩。谁剪碎、明河冰水，一夜下皇州。还愁。孟婆潦倒，滕六商量，怕梅花孤瘦，又化作、轻烟薄雾。缭绕枝头，五更错认虚生白，最分明、碧落清幽。成独笑、飞琼毕竟迟留。
渡江云·送蒋京少下第游楚，步其年韵
作者：曹贞吉
朝代：清
体裁：词

对西风一笑，碧云黄叶，怊怅旧霜毫。珠投仍按剑，悔杀平生，未谱郁轮袍。雪花似翼，桑乾路、寒色刁骚。任纷纷、黄金白璧，意气属吾曹。帆摇。女儿浦口，新妇几边，看江天影倒。问六朝、艨艟铁锁，尽逐洪涛。芦声瑟瑟鹍弦急，伴渔火、酒醒无聊。湘岸阔、回头咫尺青霄。
渡江云·送蒋京少下第游楚，步其年韵
作者：曹贞吉
朝代：清

对西风一笑，碧云黄叶，怊怅旧霜毫。珠投仍按剑，悔杀平生，未谱郁轮袍。雪花似翼，桑干路、寒色刁骚。任纷纷、黄金白璧，意气属吾曹。帆摇。女儿浦口，新妇几边，看江天影倒。问六朝、艨艟铁锁，尽逐洪涛。芦声瑟瑟鹍弦急，伴渔火、酒醒无聊。湘岸阔、回头咫尺青霄。
满庭芳·和人潼关
作者：曹贞吉
朝代：清

太华垂旒，黄河喷雪，咸秦百二重城。危楼千尺，刁斗静无声。落日红旗半卷，秋风急、牧马悲鸣。闲凭吊，兴亡满眼，衰草汉诸陵。泥丸封未得，渔阳鼙鼓，响入华清。早平安烽火，不到西京。自古王公设险，终难恃、带砺之形。何年月，铲平斥堠，如掌看春耕。
满庭芳·和人潼关
作者：曹贞吉
朝代：清
体裁：词

太华垂旒，黄河喷雪，咸秦百二重城。危楼千尺，刁斗静无声。落日红旗半捲，秋风急、牧马悲鸣。闲凭吊，兴亡满眼，衰草汉诸陵。泥丸封未得，渔阳鼙鼓，响入华清。早平安烽火，不到西京。自古王公设险，终难恃、带砺之形。何年月，铲平斥堠，如掌看春耕。
满庭芳·和锡鬯李晋王墓作
作者：曹贞吉
朝代：清

石马无声，饥乌作阵，白杨风急萧萧。珠襦玉匣，曾此葬人豪。河朔同盟藩镇，分带砺、只汝功高。真乐事，锦囊三矢，意气快儿曹。银刀。新霸府，十年征战，兖郓之郊。奈优伶日月，粉墨亲调。惆怅诸陵寒食，青青草、麦饭谁浇。丰碑卧，牛羊砺角，坏磴走山樵。
满庭芳·闻雁
作者：曹贞吉
朝代：清

细草摧霜，寒风败叶，楼头一雁初鸣。偶来嘹呖，何事恰关卿。惆怅沙平月落，衡阳路、几点峰青。还堪忆，江枫渔火，只影傍人明。伶俜。山枕上，梦回酒醒，哀韵偏清。更阶前蛩语，林外秋声。同是一般憔悴，算只少、猿叫三更。从今去，湘流曲折，莫近小窗横。
满江红·和锡鬯吴大帝庙下作
作者：曹贞吉
朝代：清

遗庙江东，旧日是、紫髯天下。英魂在、灵风梦雨，卷旗飘瓦。师子雄才原足惜，孝廉妩媚还能霸。笑周郎、帷幄虑偏长，忘中夏。羞铜雀，东风借。军衣白，艨艟驾。彼孙刘之睦，姻盟何假。自惜江山吴子国，于今父老新丰社。听石头、战鼓似寒潮，空城打。
满江红·和锡鬯吴大帝庙下作
作者：曹贞吉
朝代：清
体裁：词

遗庙江东，旧日是、紫髯天下。英魂在、灵风梦雨，捲旗飘瓦。师子雄才原足惜，孝廉妩媚还能霸。笑周郎、帷幄虑偏长，忘中夏。羞铜雀，东风借。军衣白，艨艟驾。彼孙刘之睦，姻盟何假。自惜江山吴子国，于今父老新丰社。听石头、战鼓似寒潮，空城打。
满江红·咏青阳署中老桑
作者：曹贞吉
朝代：清

轮囷离奇，常自是、参天溜雨。仿佛是、龙盘蛟锁，兽蹲鲸怒。衣被神功归草木，丝轮大业生机杼。笑倡条冶叶亦何为，纷如许。沟中断，青黄取。冥灵寿，蹉跎补。幸斧斤不到，先生宥楮。定有烟霞与左右，何年庙社烦钟鼓。数春秋又过八千馀，乔松侣。
满江红·德水道中
作者：曹贞吉
朝代：清

满目凄其，又早是、亭皋叶下。忆当日、披裘过此，六花飞洒。秋水一湾波写雁，青烟几点星分野。问长驱、下泽尔何人，悠悠者。荒林畔，寒鸦话。老柳上，渔罾挂。更浓烟衰草，迷离堪画。客路惊看沙似雪，奚奴惯使车如马。向玉河、冰底听流澌，归来也。
满江红·过滹沱
作者：曹贞吉
朝代：清

雁齿红桥，听桥下、怒涛如箭。作襟带、长安日近，雪消波暖。纳纳津门潮水合，茫茫句注奔流远。变桑田、一派古今愁，难消遣。千尺堰，秋风卷。千家哭，秋云暗。任歌残瓠子，阳侯骄蹇。梦里常惊龙气冷，眼前复见蛟宫浅。倚危栏、尘土上须眉，王程缓。
满江红·过滹沱
作者：曹贞吉
朝代：清
体裁：词

雁齿红桥，听桥下、怒涛如箭。作襟带、长安日近，雪消波暖。纳纳津门潮水合，茫茫句注奔流远。变桑田、一派古今愁，难消遣。千尺堰，秋风捲。千家哭，秋云暗。任歌残瓠子，阳侯骄蹇。梦里常惊龙气冷，眼前复见蛟宫浅。倚危栏、尘土上须眉，王程缓。
满江红·金台怀古
作者：曹贞吉
朝代：清

落照苍然，空掩映、荒台数尺。忆当日、君臣之际，悲哉昌国。七十二城如解箨，功成翻削英雄色。读先生、一纸报燕书，为沾臆。碣石畔，风萧瑟。即墨下，牛腾掷。笑安平奇计，儿童能识。骑劫庸才何足道，可怜战血凝深碧。问千金、马骨倩谁埋，邯郸陌。
满江红·题吴远度竹村情话图
作者：曹贞吉
朝代：清

满目苍然，似嶰谷、琅玕千尺。想落笔、公孙舞剑，张颠濡墨。潇洒青天鸾凤下，动摇雷雨蛟龙黑。掩柴门、清话尔何人，情金石。草阁外，江流积。小艇上，孤蓬窄。喜青樽可共，闲愁如涤。风起窗前闻解箨，月明林下堪容屐。忆当年、幽事几人同，山阳笛。
满江红·题阮亭寓竹
作者：曹贞吉
朝代：清

何物琅玕，偏爱傍、子猷书屋。微雨后、月痕低照，亭亭新沐。洛女凌波鸣杂佩，湘人鼓瑟敲寒玉。早风雷、一夜起龙孙，森然绿。何处是，秦川曲。休更觅，筼筜谷。只闲庭半亩，差堪医俗。振箨未随秋寂寞，窥帘似共人幽独。待他年、玉版好同参，宁为腹。
潇湘逢故人慢·张晴峰脩雷琴成有赠
作者：曹贞吉
朝代：清

千年神物，是天宝元音，宣和遗谱。零乱金徽苦。想阅遍繁华，蘧然今古。流水高山，弹不尽、喁喁儿女。当此际、燕市重游，白发郎官知汝。续鸾胶，调凤咮，早韵磬、琤琮响泉凄楚。百衲还堪鼓。似海岸窈冥，成连径去。危柱哀弦，抵多少、惊沙飞雨。再等到、蛇蚹纹成，又是几番旦暮。
燕山亭·九日排闷
作者：曹贞吉
朝代：清

北雁横斜，似水晴空，无限萧萧意。深巷闭门，懒去登高，那问几人曾醉。红叶青山，正渲染、苍凉天气。何事。只辜负秋光，淡然如此。记得去岁城南，傍野径疏篱，乱穿浓翠。女儿景物，羁客心情，添得一番悲喜。便上层楼，望不到、故园千里。千里。有多少、荒烟败垒。
爪茉莉·本意和蛟门用宗梅岑韵
作者：曹贞吉
朝代：清
体裁：词

玉蕊离离，只飞琼可比。添多少、晚窗清气。风前小立，微嗅处、昵人娇意。黄昏后、雨过新凉，金虫簪儿串起。新妆倭鬌，纱幮旁、鸦鬟底。窥斜月、花光流坠。馀香幽约，收来枕畔合子。待明朝、淡抹远山相对。碧天澄澄似水。
爪茉莉·本意和蛟门用宗梅岑韵
作者：曹贞吉
朝代：清

玉蕊离离，只飞琼可比。添多少、晚窗清气。风前小立，微嗅处、昵人娇意。黄昏后、雨过新凉，金虫簪儿串起。新妆倭鬌，纱橱旁、鸦鬟底。窥斜月、花光流坠。余香幽约，收来枕畔合子。待明朝、淡抹远山相对。碧天澄澄似水。
玉女摇仙佩·与米紫来论词即书其集后
作者：曹贞吉
朝代：清

才人剩技，削玉团香，有得离奇如此。绣岭宫前，苎萝溪上，一一倾城姝丽。更把繁弦倚。似飞仙剑客，乘风游戏。怨离别、青衫红袖，消向琵琶羯鼓声里。沙石砉然惊，苦竹黄芦，暗啼山鬼。省识红盐妙理，换羽移宫，堕尽关河人泪。细数名家，晚唐南宋，漫说苏豪柳腻。海岳当年裔。平分取、书画船中风味。又证入、金荃兰畹，小山白石，天花乱撒。珊瑚碎、酒边珍重乌丝字。
玉女摇仙佩·与米紫来论词即书其集后
作者：曹贞吉
朝代：清
体裁：词

才人剩技，削玉团香，有得离奇如此。绣岭宫前，苧萝溪上，一一倾城姝丽。更把繁弦倚。似飞仙剑客，乘风游戏。怨离别、青衫红袖，消向琵琶羯鼓声里。沙石砉然惊，苦竹黄芦，暗啼山鬼。省识红盐妙理，换羽移宫，堕尽关河人泪。细数名家，晚唐南宋，漫说苏豪柳腻。海岳当年裔。平分取、书画船中风味。又证入、金荃兰畹，小山白石，天花乱撒。珊瑚碎、酒边珍重乌丝字。
玉女摇仙佩·咏鱼苔笺
作者：曹贞吉
朝代：清

剡溪玉叶，渲染神工，却倩银塘丹鲫。波面扬须，镜中吹雨，飘入碎萍无力。一抹空明碧。问何人拾取，水天颜色。欲偷寄、飞琼片纸，怕似方诸滴泪难识。惊万缕千丝，莫是珠宫，鲛姝轻织。不辨河山一气，潮落潮平，纳纳乾坤生白。杳霭岚光，迷离树影，总带蛮云腥涩。造物莽◆索。有多少、寒火温泉寄迹。浑未抵、浮沤隐现，绿◆◆◆，苔痕掩映。荆关笔、凭谁为讯骞霄国。
玉簟凉·七夕有感和其年
作者：曹贞吉
朝代：清

十载长安。记如此良宵，团扇抛残。龙梭初罢织，赴碧落幽欢。几多钿合蟢子，陈瓜果、乞巧楼前。惊梦醒，但绛河千尺，云气漫漫。无端。嫩苔绣瓦，斜月窥窗，妆做秋意阑珊。去年当此际，正同倚危栏。定识凉生玉簟，盼鹊驾、不到人间。天似水，掷泪珠、荷露争圆。
玉连环·水仙
作者：曹贞吉
朝代：清

盈盈似隔红尘路。陈王休赋。黄昏不是乍闻香，月底更无寻处。静掩绣帘朱户。更听微雨。青溪溪畔女郎祠，仿佛见、魂来去。
玉连环·水仙
作者：曹贞吉
朝代：清
体裁：词

盈盈似隔红尘路。陈王休赋。黄昏不是乍闻香，月底更无寻处。静掩绣帘朱户。更听微雨。青溪溪畔女郎祠，髣髴见、魂来去。
玲珑四犯·送杞园游西湖
作者：曹贞吉
朝代：清

三月吴山，记梅子黄时，几多烟雨。载酒西泠，千顷嫩荷澄暑。沉醉失却湖光，似梦里、断云飞絮。叹软尘十载遮留，翻送故人游去。一枝柔橹穿花路。淡空明、个侬眉妩。檀栾金碧天然丽，都在晚霞红处。试问堤畔垂杨，尚否、青青如故。遇禅灯老衲，还为我，殷勤语。
珍珠帘·为牧仲题枫香词
作者：曹贞吉
朝代：清

乌丝闲写柔情句。吟红豆、才子梁园新赋。高调和人稀，似引商荆楚。忆佩双鞬随豹尾，谙出塞、凄风冷雨。辛苦。早中年易感，鬓丝添素。又向粉署为郎，听薰香侍史，鹅笙曲度。动魄复惊心，耿一天星露。江上青枫闻铁拨，抵多少、海飞山怒。休诉。倩岑牟狂客，挝残羯鼓。
珍珠帘·赋得水晶帘下看梳头
作者：曹贞吉
朝代：清

雕房几曲桐阴里。金塘侧、第一倾城姝丽。◆鬌照人明，学远山螺髻。蝉影花光相撩乱，衬一片、芭蕉浓翠。清绮。更珊钩犀押，冷波横地。疑是月底初逢，被冰轮掩映，织绡情思。宛转玩琼颜，倩晓风吹起。人在银河清浅处，倚白玉、栏杆如水。心醉。想道书慵把，幽怀旖旎。
珍珠帘·赋得水晶帘下看梳头
作者：曹贞吉
朝代：清
体裁：词

雕房几曲桐阴里。金塘侧、第一倾城姝丽。䰀鬌照人明，学远山螺髻。蝉影花光相撩乱，衬一片、芭蕉浓翠。清绮。更珊钩犀押，冷波横地。疑是月底初逢，被冰轮掩映，织绡情思。宛转玩琼颜，倩晓风吹起。人在银河清浅处，倚白玉、栏杆如水。心醉。想道书慵把，幽怀旖旎。
瑞鹤仙·咏灌婴庙瓦砚，照梦窗词填
作者：曹贞吉
朝代：清

嶙峋黄玉璞。化陶泓光怪，艺林栖托。梅花费雕琢。问何时出土，琉璃如削。汉家封爵。是颍阴、诸侯刻桷。叹灌池、遗庙荒凉，怊怅风云刀槊。犹昨。荥阳屯后，白马盟书，丹青酬酢。几年寂寞。人砺剑，牛磨角。论功高值得，词华消受。十二龙宾盘礴。试代他、盾鼻磨来，笔花乱落。
画屏秋色·送舅氏之唐山广文任
作者：曹贞吉
朝代：清

行李萧条去。骋远目、禾黍芃芃驿路。督亢陂荒，滹沲浪急，乱云天暮。韦杜旧家声，早打叠、寒毡辛苦。听一片、鸣蝉诉。况梦绕西州，哀湍坏道，知在斜阳一带，苍然平楚。无语。销魂羁旅。更莫去、伤今怀古。十年踪迹，一番离别，悲欢无据。马首又他乡，乌衣巷口人何处。苜蓿阑干堪煮。上日及新秋，为语天边好月，分照两人愁绪。
留客住·鹧鸪
作者：曹贞吉
朝代：清

瘴云苦。遍五溪、沙明水碧，声声不断，只劝行人休去。行人今古如织，正复何事，关卿频寄语。空祠废驿，便征衫湿尽，马蹄难驻。风更雨。一发中原，杳无望处。万里炎荒，遮莫摧残毛羽。记否越王春殿，宫女如花，秪今惟剩汝。子规声续，想江深月黑，低头臣甫。
留春令·感旧
作者：曹贞吉
朝代：清

簸钱堂上，避人羞傍，樱桃花树。半篙春水送蒲帆，便没个、相逢处。今古伤心常如许。紫玉成烟苦。不是垂杨惯飞绵，被几阵、东风误。
疏影·咏落照遥和钱舍人
作者：曹贞吉
朝代：清

斜阳欲下。学西流弱水，如电倾泻。未免多情，弄影苍然，回光更恋亭榭。明霞几缕霜天赤，掩映作、江山图画。最撩人、乌桕丹枫，常是借他声价。依约黄昏近矣，齐飞并孤鹜，秋色潇洒。莫向楼头，赚得愁人，一地迷离生怕。平芜衰草凄凉处，有多少、暮云归马。倩开元、小李将军，海岸断红描写。
疏影·咏金丝荷叶
作者：曹贞吉
朝代：清

丝萦别浦。似嫩荷出水，青青如许。弱蒂牵风，乍密还疏，不碍蜻蜓来路。何人种向西窗外，添几点、黄昏微雨。若遣伴、翠盖红衣，玉井更无寻处。谁把嘉名锡汝。傍荭塘蓼岸，歌罢金缕。浅碧初匀，手弄柔波，淡沲难成珠露。深秋怕作阑珊别，共三十六陂凄楚。且逐他、荇叶田田，一曲风潭清暑。
疏影·黄梅遥和武曾
作者：曹贞吉
朝代：清

春前数点。向水边林下，孤影凌乱。圆磬开时，一抹檀心，明霞晕去还浅。分他崖蜜余甘后，怕金粟、如来窥见。映短篱、初月微昏，迢递暗香门掩。蜂冻寒声细细，偶来觅蕊处，飞入难辨。莫是仙人，泪滴铜盘，幻作此花生面。谁家少妇年年织，织不到、乳莺娇茜。趁夜灯、移近樽前，验取珀光浓淡。
疏影·黄梅遥和武曾
作者：曹贞吉
朝代：清
体裁：词

春前数点。向水边林下，孤影凌乱。圆磬开时，一抹檀心，明霞晕去还浅。分他崖蜜馀甘后，怕金粟、如来窥见。映短篱、初月微昏，迢递暗香门掩。蜂冻寒声细细，偶来觅蕊处，飞入难辨。莫是仙人，泪滴铜盘，幻作此花生面。谁家少妇年年织，织不到、乳莺娇茜。趁夜灯、移近樽前，验取珀光浓淡。
登望海楼
作者：曹贞吉
朝代：清

杯勺沧溟望里收，百年觞咏几登楼。尊前忽觉来三岛，此外犹闻更九州。断岸雨晴天倒影，海门风急气成秋。摇摇坤轴浑难定，曾否金鳌背尚浮？
百字令
作者：曹贞吉
朝代：清

三台鼎峙，俯清漳如带，东流凄切。数载谯南泥水路，射猎读书人杰。横槊悲歌，临江洒酒，一片雄心热。二乔何在，东风吹浪成雪。更忆绣虎蜚声，陈思才调，舞蔗中郎绝。缥缈西园飞盖处，宾客应刘心折。吴蜀君臣，魏家父子，人物皆英发。何哉青史，世龙犹自羞说。
百字令
作者：曹贞吉
朝代：清

出师二表，与殷盘周诰，同铭金石。臣本不求闻达者，为许先君破贼。瘴雨蛮江，秋风渭水，上将挥神笔。落星如斗，荧荧火井将熄。今日丞相祠堂，黄鹂碧草，俯仰悲陈迹。八阵图边波浪涌，似恨谯周鬻国。一片降幡，千寻铁锁，鼎足三分失。先生巳矣，何能亲见衔璧。
百字令
作者：曹贞吉
朝代：清

南山归晚，遭相诃醉尉，灞亭秋暮。故李将军猿臂在，射石犹能饮羽。虎鼠行藏，烟云变态，若辈争知否。霜寒草短，且寻田舍归去。回首百战功名，北平上郡，历历风沙苦。屈指封侯诸校尉，意气宁堪俦伍。白发宫娃，青衫羁客，老泪同今古。掀髯一笑，尘埃野马看取。
百字令
作者：曹贞吉
朝代：清

田光老矣，笑燕丹宾客，都无人物。马角乌头千载恨，匕首匣中如雪。落日苍凉，羽声慷慨，壮士冲冠发。咄哉孺子，武阳色怒而白。试问击筑渐离，此时安在，何不同车发。负剑祖龙惊掣袖，六尺屏风堪越。贯日长虹，绕身铜柱，天意留秦劫。萧萧易水，至今犹为呜咽。
百字令·中秋和其年，时甫过地震
作者：曹贞吉
朝代：清

晚霞成晕，似非烟笼就，霓裳仙阙。只恐清光明作镜，照见须眉愁绝。静掩珠帘，轻遮团扇，蜃雾楼台结。凭谁吹散，玉箫声细如发。况是一阵罡风，须弥芥子，偶现空花劫。八柱蛟龙还掉尾，穆穆金波无缺。动魄惊心，十年两度，错过中秋节。余生瓦砾，他时月底重说。
百字令·中秋和其年，时甫过地震
作者：曹贞吉
朝代：清
体裁：词

晚霞成晕，似非烟笼就，霓裳仙阙。只恐清光明作镜，照见须眉愁绝。静掩珠帘，轻遮团扇，蜃雾楼台结。凭谁吹散，玉箫声细如发。况是一阵罡风，须弥芥子，偶现空花劫。八柱蛟龙还掉尾，穆穆金波无缺。动魄惊心，十年两度，错过中秋节。馀生瓦砾，他时月底重说。
百字令·咏史
作者：曹贞吉
朝代：清

海门一点，驾素车白马，怒潮来去。回首苏台金虎气，断送几场歌舞。鄢郢家门，荆蛮带砺，两地应难补。英魂犹在，空余血泪凝注。五千甲楯行成，十年生聚，轧轧勾章橹。吴越兴亡关底事，都作寒江烟雾。入楚旌旗，盟齐岁月，寂寞浑无据。芦中人杳，区区恩怨何苦。
百字令·咏史
作者：曹贞吉
朝代：清
体裁：词

海门一点，驾素车白马，怒潮来去。回首苏台金虎气，断送几场歌舞。鄢郢家门，荆蛮带砺，两地应难补。英魂犹在，空馀血泪凝注。五千甲楯行成，十年生聚，轧轧勾章橹。吴越兴亡关底事，都作寒江烟雾。入楚旌旗，盟齐岁月，寂寞浑无据。芦中人杳，区区恩怨何苦。
百字令·天龙寺高欢避暑宫遗址和锡鬯
作者：曹贞吉
朝代：清

苍苔古瓦，是人天法界，雪山深处。燕麦兔葵荒草地，人道高王曾住。水殿风凉，瑶台露白，院静浑无暑。流萤闪闪，宫墙飞入无数。遥想渭水邙山，东西蛮触，五技穷鼯鼠。敕勒老公歌慷慨，早见英雄黄土。马槊功名，人龙意气，总逐西风去。繁华销歇，紞然朝暮钟鼓。
百字令·婺源道中记所见
作者：曹贞吉
朝代：清

湿云泼墨，尽连宵做弄，碎琼零玉。滩雪惊飞流不定，轧轧水车翻轴。出鬼荒祠，女郎遗庙，撮听秋坟曲。乱鸦枯树，峰腰犹抹青绿。莫是洪谷云林，匆匆渲染，健笔能医俗。一缕炊烟来木末，篱落人家堪宿。乌桕红销，棕榈叶散，掩映千竿竹。数杯浊酒，敌他檐际风肃。
百字令·庚申闰中秋和其年
作者：曹贞吉
朝代：清

月如无恨，便清辉万古，长圆难缺。昔我来思浑不记，瓜果中庭重设。身世斜阳，悲欢逝水，鬓有星星发。惊闻人语，今年两度佳节。却忆去岁中秋，轻云薄雾，黯黮芙蓉阙。造物多情还补得，泼眼明蟾奇绝。再舞霓裳，平分桂影，疑对千峰雪。重阳迟了，几行白雁能说。
百字令·张先生席上咏鹦鹉杯
作者：曹贞吉
朝代：清
体裁：词

浊醪妙理，向水晶宫里，搜罗杯斝。海气冥濛光不定，逗漏通明一罅。织水为衣，流波似羽，鹦鹉佳名也。画堂捧出，陇头袅袅飞下。盛来琥珀香浓，鹅儿黄嫩，浸明珠无价。想见蜃楼歌舞处，玉乳璚浆自泻。风雪撩天，金貂满眼，我是悠悠者。莫辞一醉，帘栊娇乌相骂。
百字令·张先生席上咏鹦鹉杯
作者：曹贞吉
朝代：清

浊醪妙理，向水晶宫里，搜罗杯斝。海气冥蒙光不定，逗漏通明一罅。织水为衣，流波似羽，鹦鹉佳名也。画堂捧出，陇头袅袅飞下。盛来琥珀香浓，鹅儿黄嫩，浸明珠无价。想见蜃楼歌舞处，玉乳琼浆自泻。风雪撩天，金貂满眼，我是悠悠者。莫辞一醉，帘栊娇乌相骂。
百字令·朱锡鬯过访不值怅然有寄
作者：曹贞吉
朝代：清

春风吹面，又匆匆过了，传柑佳节。羸马敝裘何处去，一刺怀中磨灭。日跳如丸，臣饥似朔，那得名心热。思君一话，瞥然鸿爪留雪。记得昨夕灯前，流连蕃锦，无缝仙衣接。白石小山门径在，天半峨嵋幽绝。火树连宵，歌钟匝地，夺我冰肠洁。因风寄与，重来同醉烟月。
百字令·闰八月寿阮亭
作者：曹贞吉
朝代：清

银蟾的皪，记何时此月，重启珠宫。羽葆虬幢纷去住，石麟飞下天中。四十七年，匆匆过却，回首忆生崧。仙家昼永，雕弧今日初逢。等到人历花砖，文登金镜，乃许醉颜红。李杜诗篇闻帝语，蓂筴才发铜龙。缥缈蓬山，从容赤舄，几见桂轮同。他年佳话，依然玊露秋风。
祝英台近·木稼
作者：曹贞吉
朝代：清
体裁：词

玉珑松，冰纤软。扑面柳花乱。满目琳琅，疑向画中看。非关青女初来，天风微送，任月地、云阶都遍。莫吹散。掩映三尺瑶华，弄影倍轻倩。片片空濛，银海也生眩。谁搏圆璧方圭，零珠断粉，是碧落、天孙偷剪。
祝英台近·木稼
作者：曹贞吉
朝代：清

玉珑松，冰纤软。扑面柳花乱。满目琳琅，疑向画中看。非关青女初来，天风微送，任月地、云阶都遍。莫吹散。掩映三尺瑶华，弄影倍轻倩。片片空蒙，银海也生眩。谁搏圆璧方圭，零珠断粉，是碧落、天孙偷剪。
祝英台近·赋得更脱红裙裹鸭儿
作者：曹贞吉
朝代：清

浦风回，村路远。画楫弄还倦。闲唼浮萍，乳鸭两三点。任他次第呼名，竹弓休射，怕惊起、睡鸳波面。绣裙茜。忽地蘸水空明，花影碎凌乱。犹带残霞，混入也难辨。笑携女伴归来，满身荷露，浑疑是、巫山行遍。
秋霁·本意
作者：曹贞吉
朝代：清

过雨长天，早露重闲阶，新月如沐。射角明河，垂檐珠斗，苔影上人眉绿。流萤谁扑。霜纨小扇银塘曲。浑无寐。风度。药栏戛戛响脩竹。漏残酒醒，篆冷烟销，隐壁秋虫，似伴幽独。拂莓墙、花香作阵，秋兰绰约疑空谷。故国难穷千里目。悠然归兴，只在黄叶村中，白苹乡里，数间茅屋。
秋霁·本意
作者：曹贞吉
朝代：清
体裁：词

过雨长天，早露重闲阶，新月如沐。射角明河，垂檐珠斗，苔影上人眉绿。流萤谁扑。霜纨小扇银塘曲。浑无寐。风度。药栏戛戛响脩竹。漏残酒醒，篆冷烟销，隐壁秋虫，似伴幽独。拂莓墙、花香作阵，秋兰绰约疑空谷。故国难穷千里目。悠然归兴，只在黄叶村中，白蘋乡里，数间茅屋。
笛家·九日蛟门招集诸子游黑龙潭
作者：曹贞吉
朝代：清

野水拖蓝，遥峰叠翠，嫩凉时候，闲人那不登高去。城阴杜曲，几树枯杨，几层颓壁，当年游处。橘井苔腥，晓堂雾湿，莫作重阳雨。话新寒、晚鸦急，客子羁愁添否。良晤。峭帆乍歇，玉盘虾菜，斟酌南烹，蚁绿鳞红，十觞连举。只少、绕砌黄花烂漫，空负数声金缕。拂拂鞭丝，垂垂帽影，行过风潭路。月上也，恰当，共听荒畦人语。
笛家·九日长安遣兴和其年
作者：曹贞吉
朝代：清

黄菊浮觞，紫萸盈把，露凉风细，匆匆早是秋将暮。天街如蚁，燕尾鬟松，卓金车响，纷纷儿女。剪彩旗幡，花糕担子，知送谁家去。叶争飞，雁初系，只少满城风雨。情绪。不堪摇落，龙山戏马，何处追游，破帽单衫，一襟尘土。试问、故国荒凉宅榭，草长欲齐阶否。深巷人归，华堂客醉，作阵鸣腰鼓。聊送目，夕阳边，惟见碧云千缕。
笛家·九日长安遣兴和其年
作者：曹贞吉
朝代：清
体裁：词

黄菊浮觞，紫萸盈把，露凉风细，匆匆早是秋将暮。天街如蚁，燕尾鬟松，卓金车响，纷纷儿女。剪綵旗幡，花糕担子，知送谁家去。叶争飞，雁初系，只少满城风雨。情绪。不堪摇落，龙山戏马，何处追游，破帽单衫，一襟尘土。试问、故国荒凉宅榭，草长欲齐阶否。深巷人归，华堂客醉，作阵鸣腰鼓。聊送目，夕阳边，惟见碧云千缕。
簇水·玉蝶梅
作者：曹贞吉
朝代：清

云母堆成，并刀剪破滕王谱。几双粉翅，化玉蕊、珑松千树。行遍瑶台十二，还向孤峰住。怕雪拥、断桥来路。吟思苦。便一夜、窗前忽到，在屋角、昏黄处。浓香作阵，更莫引、蜂儿舞。怊怅晓风吹乱，好梦参差去。阑干曲、倩淡烟低护。
绮罗香·宋牧仲座上闻歌
作者：曹贞吉
朝代：清

抹丽凝香，池塘过雨，屈注明河天际。雪酒银桃，六月燕山风味。倩数声、玉笛吹来，似一串、骊珠掷碎。看盈盈、初日芙蕖，双瞳剪水两眉翠。青衫留落旧客，遮莫娇丝脆管，难令沉醉。几点萤光，犹照苍苔无寐。好宫调、贺老教成，倦心情、屏风立地。漫流连、入破伊州，记枫香曲子。
绮罗香·沈融谷新娶夫人，善琴书，同人共赋
作者：曹贞吉
朝代：清

柳密藏鸦，堂空语燕，大好夭桃天气。蝶粉初消，二月东风破睡。镜奁映、笔格珊瑚，砚匣伴、眉妆翡翠。最怜他，腕底横斜，乌丝闲写丽情字。珍珠指下乱撒，弹入明光一曲，声随流水。儿女喁喁，点缀小窗幽致。妒两行、银雁轻飞，堕万里、玉关清泪。记夜深、金鸭烧残，迷离香雾里。
花发沁园春·咏司马相如私印
作者：曹贞吉
朝代：清

倒薤披离，朱丝零乱，土花苔叶交亚。龙文覆斗，天色垂阴，温润玉情堪把。千秋作者。字里认、当年司马。叹经过、华屋山丘，阅人良自多也。辛苦临邛书剑，倩何人昆刀，刻镂风雅。凌云赋就，卓女妆成，十样蛮笺亲打。纤纤欲下。早逗漏、明红一罅。好留伴、砚匣琉璃，冷光朝暮相射。
花发沁园春·赋得流水桃花色
作者：曹贞吉
朝代：清

万点残红，五更微雨，夜来初葬倾国。暗落无声，飞流不定，染就明霞一色。鲛姝泪织。似淡抹、胭脂还湿。最好是、啖影游鱼，倏然身住花宅。莫也神仙作剧，赚溪边渔人，归路难识。一篙渡阔，千尺潭深，根叶漫从寻觅。珊瑚浪掷。任送下、东溟无力。荡空濛、水气花光，赤城云起相射。
花朝得家弟过江消息
作者：曹贞吉
朝代：清

使者乘秋泛画桡，重来不觉斗回杓。花明故国初啼鸟，人渡空江欲暮潮。万里山川供笔札，一天风雨过金焦。孤帆摇曳垂杨里，知在芜城第几桥？
花犯·咏花鸭
作者：曹贞吉
朝代：清

傍雕栏，啄花唼叶，呼名任游戏。依稀芦岸，蘸拍拍烟波，成队飞起。红裙偷裹采莲女。船头竞弄水。好趁取、碧天云淡，桄榔斑暗记。何人竹弓莫轻弹，鸳鸯交颈处，惊他浓睡。争扑鹿，澄潭下、嫩黄难比。浑迷却、断霞一点，看只影、横斜穿暮紫。倩去伴、甲煎银叶，蹒跚香雾里。
苍梧谣
作者：曹贞吉
朝代：清

团。扇旧犹堪赠所欢。秋风起，恋恋故人难。寒。涧水粼粼白石间。终难去，沧海作波澜。
苍梧谣·其一
作者：曹贞吉
朝代：清

团。扇旧犹堪赠所欢。秋风起，恋恋故人难。
苍梧谣·其二
作者：曹贞吉
朝代：清

寒。涧水粼粼白石间。终难去，沧海作波澜。
苏幕遮·冬闺
作者：曹贞吉
朝代：清

塞云横，关月远。帘外霜浓，寒重呵金剪。手擗绿橙香雾溅。绣被兜罗，只许猧儿伴。参旗斜，银汉浅。好梦依稀，又被风吹断。离思乍随清漏满。倦眼窥窗，蝉影垂垂乱。
苏武慢·元宵雪后作
作者：曹贞吉
朝代：清

皓魄初圆，罡风犹劲，剪破彤云万里。桂影扶疏，嫦娥清冷，白玉楼头似水。银花作阵，火树迷空，照见离离珠蕊。想蜀天积雪，峨嵋崖下，佛灯如此。何须问、双凤云间，六鳌海上，箫鼓声中燕喜。竹叶横窗，松阴满径，有个幽人在里。白眼谁同，青樽易歇，赤脚层冰游戏。应难寻、千树梅花，长笛一声而已。
莲花峰
作者：曹贞吉
朝代：清

我闻花开十丈藕如船，太㟆顶上何便娟。又闻给孤园边功德水，五色莲花世无比。两者余尝梦见之，不道莲峰奇若此。游人历历到花须，夜深多宿莲花柎。冷光朝暮相激射，餐霞饮露神仙徒。千松万松破石出，磴道高悬势矹硉。俯看莲蕊才及肩，菡萏何时与花匹。云梯百步在眼前，海门落日争新鲜。鳌鱼洞口莽昏黑，散花坞下丹枫妍。惟有天都堪并矗，诸峰鹄立皆臣仆。老人伛偻吁可笑，高撑孤髻山之足。浓翠霏霏衣袖中，排空御气如飞蓬。路人惊我白云出，老夫适谒浮丘公。
莺啼序·送牧仲榷税赣关
作者：曹贞吉
朝代：清

忆随羽林十二，作英雄指顾。正补衮黄阁初开，城南尺五韦杜。属车下参差，豹尾新丰，树杪旌旗度。佩双鞬、驰电长河，马嘶冰路。猎骑才回，小篆乍袅，诵琳琅好句。宴梁苑、宾客邹枚，胜流齐奉樽俎。泛扁舟、重寻赤壁，是玉局、旧曾游处。叹临皋、一段风流，杳然千古。京尘再染，属国旂常，九宾看拜舞。又移入、白云司里，鸡舌香赐，绰约双鬟，旗亭歌赌。衍波纸写，惊心动魄，广平冰铁梅花赋。问枝头、红杏今能否。铜龙命下，持衡赕布賨钱，片帆欲飞南浦。清江似镜，章贡分流，是天开大府。最好向、郁孤台上，极目夕阳，几道蛮烟，乱垂平楚。乘槎汉使，登楼清啸，惊涛拍拍千寻下，听榕阴木客吟诗苦。载将廉石归来，满酌蒲桃，歌翻旧谱。
虞美人·有感
作者：曹贞吉
朝代：清

三春误向风尘走。空负长条柳。落花流水思悠悠。便是玉箫金管、也生愁。伤心惯作人间别。梦里添呜咽。伯劳飞燕去匆匆。消受一窗残月、五更钟。
虞美人·雨过，第二体
作者：曹贞吉
朝代：清

钱塘战后风雷弱。贵主还宫乐。灵旗卷罢楚天高。湘妃鼓瑟和云璈、拥鲛绡。长空一抹曾青色。全学柴窑碧。诸峰螺翠晚来横。烟鬟雾鬓剧多情、可怜生。
虞美人·雨过，第二体
作者：曹贞吉
朝代：清
体裁：词

钱塘战后风雷弱。贵主还宫乐。灵旗捲罢楚天高。湘妃鼓瑟和云璈、拥鲛绡。长空一抹曾青色。全学柴窑碧。诸峰螺翠晚来横。烟鬟雾鬓剧多情、可怜生。
蝶恋花
作者：曹贞吉
朝代：清

正月春盘初献岁。帽影鞭丝，罗拜人如市。爆竹一声烟雾起。几枝红烛消灯事。记得少年扶半醉。褦襶冲尘，评话开明寺。三十年来风景异。似看洛下伽蓝记。二月花明邻上巳。柳学鹅儿，桃学红妆媚。布谷劝耕声未已。腥风海上来鱼市。经济山林浑不易。种杏条桑，多少闲心事。金马凤池春梦耳。竹篱茅舍原如此。三月桐华莺哺子。百啭声中，一串骊珠碎。过了清明无意思。秋千还挂垂杨里。墙下樱桃才谢蕊。颗颗珊瑚，巳浸馋牙齿。万紫千红同逝水。几翻风雨春归矣。四月东皋楼下水。入网河鱼，竟尺鲜无比。煮酒遥沾青杏意。牡丹大似姚家第。一夜箨声来屋底。满眼新篁，带粉拖香气。络罢缫车蚕下子。一年村女浑无事。五月黄云全覆地。打麦场中，咿轧声齐起。野老讴歌天籁耳。那能略辨宫商字。屋角槐阴耽美睡。梦到华胥，蝴蝶翩翩矣。客至夕阳留薄醉。冷淘饦馎穷家计。六月溪堂风细细。课雨占晴，略带农夫意。云脚倒垂龙掉尾。汶河巳上黏天水。素柰抹红三道未。带露繁枝，老子生欢喜。瓜是绿沈朱是李。敲冰不羡长安市。
蝶恋花·五月黄云全覆地
作者：曹贞吉
朝代：清
体裁：词

五月黄云全覆地。打麦场中，咿轧声齐起。野老讴歌天籁耳，那能略辨宫商字？
屋角槐阴耽美睡，梦到华胥，蝴蝶翩翩矣。客至夕阳留薄醉，冷淘饦馎穷家计。
蝶恋花·修来席上咏秋海棠
作者：曹贞吉
朝代：清

凉月娟娟流影细。道是秋花，却带春花字。何限嫣红思妇泪。玉壶乱滴珍珠碎。篱畔几枝才放蕊。任是春花，不比秋花媚。簪向个人倭鬌髻。晚霞一点明于洗。
蝶恋花·其一
作者：曹贞吉
朝代：清

正月春盘初献岁。帽影鞭丝，罗拜人如市。爆竹一声烟雾起。几枝红烛消灯事。记得少年扶半醉。褦襶冲尘，评话开明寺。三十年来风景异。似看洛下伽蓝记。
蝶恋花·其三
作者：曹贞吉
朝代：清

三月桐华莺哺子。百啭声中，一串骊珠碎。过了清明无意思。秋千还挂垂杨里。墙下樱桃才谢蕊。颗颗珊瑚，巳浸馋牙齿。万紫千红同逝水。几翻风雨春归矣。
蝶恋花·其三
作者：曹贞吉
朝代：清
体裁：词

三月桐华莺哺子。百啭声中，一串骊珠碎。过了清明无意思。鞦韆还挂垂杨里。墙下樱桃才谢蕊。颗颗珊瑚，巳浸馋牙齿。万紫千红同逝水。几翻风雨春归矣。
蝶恋花·其二
作者：曹贞吉
朝代：清

二月花明邻上巳。柳学鹅儿，桃学红妆媚。布谷劝耕声未已。腥风海上来鱼市。经济山林浑不易。种杏条桑，多少闲心事。金马凤池春梦耳。竹篱茅舍原如此。
蝶恋花·其五
作者：曹贞吉
朝代：清

五月黄云全覆地。打麦场中，咿轧声齐起。野老讴歌天籁耳。那能略辨宫商字。屋角槐阴耽美睡。梦到华胥，蝴蝶翩翩矣。客至夕阳留薄醉。冷淘饦馎穷家计。
蝶恋花·其六
作者：曹贞吉
朝代：清

六月溪堂风细细。课雨占晴，略带农夫意。云脚倒垂龙掉尾。汶河巳上黏天水。素柰抹红三道未。带露繁枝，老子生欢喜。瓜是绿沈朱是李。敲冰不羡长安市。
蝶恋花·其四
作者：曹贞吉
朝代：清

四月东皋楼下水。入网河鱼，竟尺鲜无比。煮酒遥沾青杏意。牡丹大似姚家第。一夜箨声来屋底。满眼新篁，带粉拖香气。络罢缫车蚕下子。一年村女浑无事。
蝶恋花·夏夜酒醒口占
作者：曹贞吉
朝代：清

解识浊醪多妙理。八尺琉璃，引入甜乡里。酒重灯昏慵不起。梦回巳是三千里。残月几棂斜界纸。天色空青，银汉光垂地。苔涩流萤飞且止。穿帘好趁荷风细。
蝶恋花·看演祭皋陶剧，仍用前韵
作者：曹贞吉
朝代：清

水面绫纹堆乱缬。一曲清商，写出清流节。枉矢离离光未歇。若卢闭处飞霜雪。呵壁左徒声乍阕。南北甘陵，鸿影冥冥绝。尺雾消来天问彻。一鞭好弄山间月。
蝶恋花·荔裳席上作，用阮亭韵
作者：曹贞吉
朝代：清

吹面东风能散缬。雨弄柔丝，过了清明节。脆滑莺儿声不歇。池塘淡淡霏香雪。好倩吴侬翻一阕。宫锦氍毹，顾影神清绝。银烛光消银箭彻，一钩斜挂城边月。
蝶恋花·送沈郎，再用前韵
作者：曹贞吉
朝代：清

满路丹榴明似缬。蜀道羊肠，细马随旌节。花重锦官香未歇。倚栏闲看峨嵋雪。记得梁园歌一阕。贴地腰身，四座颠狂绝。嫩绿池塘清影彻。依稀照见人如月。
蝶恋花·送荔裳入蜀，再用前韵
作者：曹贞吉
朝代：清

濯锦江头涛作缬。万里蚕丛，重建相如节。渝唱巴童浑未歇。一帘晓映峨嵋雪。红湿海棠歌正阕。帽影鞭丝，点染三川绝。散发瞿塘清欲彻。半轮流送平羌月。
蝶恋花·题王宓草画蝶
作者：曹贞吉
朝代：清

笔带烟霞人晋魏。拓得滕王，海眼图中意。惆怅东风吹不起。翩翩只在生绡里。夜雨搅林花瓣碎。觅蕊为粮，还抱花须睡。春色满园拖粉翅。不知梦见庄周未。
蝶恋花·题龚半千画
作者：曹贞吉
朝代：清

石骨嶙峋惊拔地。千尺藤萝，盘壁蛟龙势。茅屋半间风打碎。个中应有幽人睡。门外片尘飞不起。嫩绿新蒲，杳霭江湖意。倘许移家来画里。一廛请隶无怀氏。
解语花·和人咏骊山温泉
作者：曹贞吉
朝代：清

蜃蒸作雾，地涌成珠，一水溶溶贮。炎凉谁主。大千界、只有清流可语。乾坤奥府。是天地、恩波凝注。阅从来、萧索繁华，多少伤心处。记否长生雨露。乘春风灵液，荡潏容与。霓裳妙舞。惊魂散、铁骑渔阳鼙鼓。石莲如许。想旧日、鱼龙无数。怅华清、一带蘼芜，任抚今吊古。
解语花·咏水仙同家弟作
作者：曹贞吉
朝代：清

镂冰作面，剪雪为衣，溪畔盈盈女。幽怀谁许。相逢处、翠袖低垂不语。淡黄眉妩。听子夜、歌残白纻。更难兼、并蒂连枝，姊妹还同侣。因念云迷洛浦。自陈王去后，离别酸楚。明珠翠羽。相迟误、脉脉此情尘土。花魂无主。抵多少、小窗微雨。愿年年、月白风清，仗东君留取。
解语花·咏美人花间影和凤于
作者：曹贞吉
朝代：清

伯劳偷唤，才理晨妆，小立东风径。绿阴深靓。苔痕湿、罗袜一钩清冷。迟回不定。喜蝶粉、花光相映。生憎他、倒晕明霞，漏泄惊鸿影。百裥绣裙厮称。似天风吹堕，露桃仙井。冶游暗省。销凝处、怕惹离魂难静。流辉耿耿。任扑簌、乱红飞暝。带满身、香气归来，向枕边犹剩。
解语花·咏美人花间影和凤于
作者：曹贞吉
朝代：清
体裁：词

伯劳偷唤，才理晨妆，小立东风径。绿阴深靓。苔痕湿、罗袜一钩清冷。迟回不定。喜蝶粉、花光相映。生憎他、倒晕明霞，漏泄惊鸿影。百裥绣裙厮称。似天风吹堕，露桃仙井。冶游暗省。销凝处、怕惹离魂难静。流辉耿耿。任扑蔌、乱红飞暝。带满身、香气归来，向枕边犹剩。
解连环·咏芦花遥和钱舍人
作者：曹贞吉
朝代：清

惊风凄切。满江干一片，冻云吹折。飘万点、不辨东西，枉赚得，行人鬓丝添雪。明月光中，隐沙岸、鸿声清绝。更闲随钓艇，暗入柴门，伴人骚屑。助他怒潮呜咽。卷兴亡旧恨，浪花明灭。笑垂杨、只解飞绵，难点上征衫，迷离成铁。露冷蒹葭，还记得、绿芽如发。问故家、秋娘何在，风流总歇。
解连环·咏芦花遥和钱舍人
作者：曹贞吉
朝代：清
体裁：词

惊风凄切。满江干一片，冻云吹折。飘万点、不辨东西，枉赚得，行人鬓丝添雪。明月光中，隐沙岸、鸿声清绝。更闲随钓艇，暗入柴门，伴人骚屑。助他怒潮呜咽。捲兴亡旧恨，浪花明灭。笑垂杨、只解飞绵，难点上征衫，迷离成铁。露冷蒹葭，还记得、绿芽如发。问故家、秋娘何在，风流总歇。
贺新凉 其一 送周雪客南归
作者：曹贞吉
朝代：清

云际孤帆卷。送将归、登山临水，离情难遣。年少周郎江左去，望里寒林霜泫。问底事、频劳双茧。奕叶才名推绣虎，共秦淮春水无深浅。逸兴到，剡藤展。风流顾曲亭边显。是何年、看山读画，佳名题扁。击筑燕台文酒伴，自愧淮南鸡犬。骊驹唱、宁须求免。归矣青溪三尺棹，坐六朝金粉翻前典。江似练，为君剪。
贺新凉 其二 送周雪客南归
作者：曹贞吉
朝代：清

败叶西风卷。近河桥、六花片片，离觞聊遣。扑面惊沙森似雾，日暮芦沟冰泫。寒夜冻、马毛如茧。为爱云山归去好，谅云山于子情非浅。五岳志，向禽展。文章虽以幽栖显。更须凭、经纶大手，为时卢扁。路近三茅丹鼎在，洞里一声仙犬。尘土梦、知君其免。淮水东边明月上，问齐梁佳胜何人典。春草绿，不容剪。
贺新凉 其二 送周雪客南归
作者：曹贞吉
朝代：清
体裁：词

败叶西风捲。近河桥、六花片片，离觞聊遣。扑面惊沙森似雾，日暮芦沟冰泫。寒夜冻、马毛如茧。为爱云山归去好，谅云山于子情非浅。五岳志，向禽展。文章虽以幽栖显。更须凭、经纶大手，为时卢扁。路近三茅丹鼎在，洞里一声仙犬。尘土梦、知君其免。淮水东边明月上，问齐梁佳胜何人典。春草绿，不容剪。
贺新凉·为其年题词
作者：曹贞吉
朝代：清

光怪腾蛟蜃。化髯公、壶中墨汁，离奇轮囷。海若惊飞天吴走，翠节灵旗隐隐。凭谁话、六朝金粉。谱入鹍弦三千曲，写冰车铁马无穷恨。数红豆，记宫本。乌衣王谢江东俊。是当年、将军猿臂，虎头犹困。羸马敝裘铜驼陌，博士贤良待问。赋朱鹭、黄骢惟谨。击筑且随屠狗辈，任西风、吹老沧浪鬓。秋气肃，雁声紧。
贺新凉·二月二日，宣岳州捷是日大雪和其年
作者：曹贞吉
朝代：清

铁骑连营下。羡奇谋、真同六出，锋销荆野。试问洞庭深几许，春水才堪饮马。露布到、甘泉宫也。殿上云迷三素色，正仙人、玉戏飘鸳瓦。帘影动，冷光射。方圭圆璧浑无价。近蓬莱、天颜喜气，玲珑欲化。白虎幢前霜戟拥，荼作军容岂借。积三尺、瑶华不夜。遥想琼楼歌舞处，延邹生、枚叟珠玑泻。恩波淼，入清灞。
贺新凉·二月二日，宣岳州捷是日大雪和其年
作者：曹贞吉
朝代：清
体裁：词

铁骑连营下。羡奇谋、真同六出，锋销荆野。试问洞庭深几许，春水才堪饮马。露布到、甘泉宫也。殿上云迷三素色，正仙人、玉戏飘鸳瓦。帘影动，冷光射。方圭圆璧浑无价。近蓬莱、天颜喜气，玲珑欲化。白虎幢前霜戟拥，荼作军容岂借。积三尺、瑶华不夜。遥想璚楼歌舞处，延邹生、枚叟珠玑泻。恩波淼，入清灞。
贺新凉·再赠柳敬亭
作者：曹贞吉
朝代：清

咄汝青衫叟。阅浮生、繁华萧索，白衣苍狗。六代风流归扺掌，舌下涛飞山走。似易水、歌声听久。试问于今真姓字，但回头笑指芜城柳。休暂住，谭天口。当年处仲东来后。断江流、楼船铁锁，落星如斗。七十九年尘土梦，才向青门沽酒。更谁是、嘉荣旧友。天宝琵琶宫监在，诉江潭憔悴人知否。今昔恨，一搔首。
贺新凉·冬夜书怀
作者：曹贞吉
朝代：清

斜汉西南落。正繁霜、关河凄紧，搅林风恶。历历大星垂几点，光射五云楼阁。听寒夜、数声残柝。浊酒一杯浇磊块，笑枯肠、那得生芒角。吾所志，在林壑。鲰生福相天然薄。对西风、棱棱瘦骨，支床如削。老矣北堂人健否，梦里乍逢还觉。惭愧煞、林边鸟鹊。头秃毛君归亦得，淡生涯、老瓦盆中乐。追麑犊，力耕作。
贺新凉·咏茨菰
作者：曹贞吉
朝代：清

急雨跳珠溅。洗长汀、琅玕三尺，亭亭如箭。燕尾点波浑不定，一缕碧霞轻剪。笑菱角、鸡头价贱。叶烂西湾人别后，最萧条、玉露秋风战。空极目，楚江远。漂流万颗沉云散。伴寂寥、莲房坠粉，红妆零乱。苹末惊飙连紫箨，稳宿沙洲凫雁。任渔艇、钓丝斜罥。闻道彫葫堪作米，莽披离、太液池头遍。留取配，青精饭。
贺新凉·咏茨菰
作者：曹贞吉
朝代：清
体裁：词

急雨跳珠溅。洗长汀、琅玕三尺，亭亭如箭。燕尾点波浑不定，一缕碧霞轻剪。笑菱角、鸡头价贱。叶烂西湾人别后，最萧条、玉露秋风战。空极目，楚江远。漂流万颗沉云散。伴寂寥、莲房坠粉，红妆零乱。蘋末惊飙连紫箨，稳宿沙洲凫雁。任渔艇、钓丝斜罥。闻道彫葫堪作米，莽披离、太液池头遍。留取配，青精饭。
贺新凉·地震后喜濂至都门
作者：曹贞吉
朝代：清

乍见衔悲喜。又经过、空花泡影，途分人鬼。瘦骨嵓嵓驴背下，强拭阑干别泪。带秋雨、秋风情味。尔未成名吾将老，问荒山、负耒何年事。生计在，尚余几。传闻消息惊千里。累衰亲、萧条白发，关心游子。无限苍生归劫火，我辈偶然活耳。还共饱、长安珠米。苦语难终嫌夜短，灯荧荧、一点摇窗纸。燕酒薄，那能醉。
贺新凉·地震后喜濂至都门
作者：曹贞吉
朝代：清
体裁：词

乍见衔悲喜。又经过、空花泡影，途分人鬼。瘦骨嵓嵓驴背下，强拭阑干别泪。带秋雨、秋风情味。尔未成名吾将老，问荒山、负耒何年事。生计在，尚馀几。传闻消息惊千里。累衰亲、萧条白发，关心游子。无限苍生归劫火，我辈偶然活耳。还共饱、长安珠米。苦语难终嫌夜短，灯荧荧、一点摇窗纸。燕酒薄，那能醉。
贺新凉·壬子岁寄家弟用韵
作者：曹贞吉
朝代：清

犹记燕台醉。叹无何、断云飞絮，匆匆行李。大纛高牙今异域，缥缈碧鸡天际。有苹末、清飙相寄。出守一麾谁抵掌，莫长风万里成吾辈。不闻见，那嗔喜。中郎阿大形骸悴。怅年年、陟厘纸尾，毛君头敝。自是不归归便得，柳下宁辞三巳。须认取、妄庸男子。梦里相逢终幻剧，要徐牵百丈牂牁水。五岳志，有年矣。
贺新凉·壬子岁寄家弟用韵
作者：曹贞吉
朝代：清
体裁：词

犹记燕台醉。叹无何、断云飞絮，匆匆行李。大纛高牙今异域，缥缈碧鸡天际。有蘋末、清飙相寄。出守一麾谁抵掌，莫长风万里成吾辈。不闻见，那嗔喜。中郎阿大形骸悴。怅年年、陟厘纸尾，毛君头敝。自是不归归便得，柳下宁辞三巳。须认取、妄庸男子。梦里相逢终幻剧，要徐牵百丈牂牁水。五岳志，有年矣。
贺新凉·寄李武曾用朱锡鬯韵
作者：曹贞吉
朝代：清

潦倒坛松醉。是何人、单衣白袷，维朱与李。十日芦沟桥下别，上巳清明之际。看匹马、萧然高寄。几度见诗诗总好，咏蛮花犵鸟无前辈。石鼎倡，谁侯喜。杜鹃声里人憔悴。问何如、东方索米，千金裘敝。身世顿成风六鹢，不仅文章而巳。惭鹿鹿、遂同余子。梦里故人频握手，送离愁几捺潇湘水。可想见，吾怀矣。
贺新凉·寄李武曾用朱锡鬯韵
作者：曹贞吉
朝代：清
体裁：词

潦倒坛松醉。是何人、单衣白袷，维朱与李。十日芦沟桥下别，上巳清明之际。看匹马、萧然高寄。几度见诗诗总好，咏蛮花犵鸟无前辈。石鼎倡，谁侯喜。杜鹃声里人憔悴。问何如、东方索米，千金裘敝。身世顿成风六鹢，不仅文章而巳。惭鹿鹿、遂同馀子。梦里故人频握手，送离愁几捺潇湘水。可想见，吾怀矣。
贺新凉·寄邓孝威
作者：曹贞吉
朝代：清

才子生南国。坐江楼、拥书十万，百城难敌。高密元侯门第在，伯道清风奕奕。看威凤、矕龙气色。屈指骚坛谁执耳，羡葵丘玉帛长干侧。千古事，名山得。惭余潦倒东溟客。望龙门、清尘浊水，蓬踪疏隔。八月西风吹雁羽，漫学秋虫唧唧。携布鼓、雷门偷击。汪李比来情更好，似桃花流水深千尺。空梦到，邗沟碧。
贺新凉·得来韵再和
作者：曹贞吉
朝代：清

骀荡春如醉。踏东华、软红十丈，随他赵李。前路茫茫何所似，闷海难寻边际。得新句、佳名黔寄。闻道东山堪蹑屐，须磨崖、泼墨惊时辈。频置酒，群公喜。天南地北人同悴。叹婆娑、潘郎鬓影，经霜先敝。三世金环谁认取，顾况中情难巳。彼达者、延陵季子。槐绿垂垂侵麦秀，动归心、一片明湖水。长太息，吾衰矣。
贺新凉·放鱼
作者：曹贞吉
朝代：清

纵尔游深壑。早徜徉、靴文细浪，掷梭腾跃。老子长斋无所用，忍见刀砧挥霍。活汝者、阳侯一勺。庄惠临濠频问答，子非鱼、何以知鱼乐。吾意在，神冥漠。金沟流水环城郭。更何殊、沧溟无际，鲲鲸盘礴。幸免渔蛮垂钓手，咫尺江湖自若。从此去、好生头角。恩怨于今都忘了，任隋珠、相报甘投却。看六宇，莽寥廓。
贺新凉·送周雪客南归
作者：曹贞吉
朝代：清

云际孤帆卷。送将归、登山临水，离情难遣。年少周郎江左去，望里寒林霜泫。问底事、频劳双茧。奕叶才名推绣虎，共秦淮春水无深浅。逸兴到，剡藤展。风流顾曲亭边显。是何年、看山读画，佳名题扁。击筑燕台文酒伴，自愧淮南鸡犬。骊驹唱、宁须求免。归矣青溪三尺棹，坐六朝金粉翻前典。江似练，为君剪。败叶西风卷。近河桥、六花片片，离觞聊遣。扑面惊沙森似雾，日暮芦沟冰泫。寒夜冻、马毛如茧。为爱云山归去好，谅云山于子情非浅。五岳志，向禽展。文章虽以幽栖显。更须凭、经纶大手，为时卢扁。路近三茅丹鼎在，洞里一声仙犬。尘土梦、知君其免。淮水东边明月上，问齐梁佳胜何人典。春草绿，不容剪。
贺新凉·送洪昉思归吴兴
作者：曹贞吉
朝代：清

年少愁如许。叹羁栖、京华倦客，雄文难遇。广漠寒风吹觱篥，弹铗歌声太苦。且白眼、看他词赋。单绞岑牟直入座，拼酒酣、挝碎渔阳鼓。欹帽影，棹头去。湖山罨画迎人住。溯空江、白云红叶，一枝柔橹。归矣家园烧笋熟，五岳胸中平否。学闭户、读书怀古。舟过吴门频问讯，是伯鸾、德耀佣舂处。魂若在，定相语。
贺新凉·送阮亭东归兼悼西樵
作者：曹贞吉
朝代：清

倦客归辕里。恰三秋、霜林叶散，鲤鱼风起。四角红毡氋子背，踯躅河桥之际。趁不上、东华宵骑。三叠凄凉渭城曲，感生平清泪如鉊水。知我者，惟兄耳。重逢萧寺人憔悴。忆君家、中郎阿大，清言何绮。杳矣人琴千载恨，宿草吞声未已。离绪到、中年如此。生不成名身已老，叹虎头食肉非吾事。空击筑，长安市。
贺新凉·送霂
作者：曹贞吉
朝代：清

惨澹征车发。正连宵、狂飙拂地，琤琮金铁。老泪临岐余数点，洒向关山残月。笑舐犊、年来更切。归去高堂频问讯，莫轻言、游子伤神绝。人两地，肠千结。匆匆惯作天涯别。似孤鸿、雪中留爪，翩然飞越。一束书囊驴子背，老仆长须蹩躠。惆怅煞、鸠巢计拙。弱妹牵衣迟汝去，意徬徨、为我添呜咽。今夜在，谁家歇。
贺新凉·送霂
作者：曹贞吉
朝代：清
体裁：词

惨澹征车发。正连宵、狂飙拂地，琤琮金铁。老泪临岐馀数点，洒向关山残月。笑舐犊、年来更切。归去高堂频问讯，莫轻言、游子伤神绝。人两地，肠千结。匆匆惯作天涯别。似孤鸿、雪中留爪，翩然飞越。一束书囊驴子背，老仆长须蹩躠。惆怅煞、鸠巢计拙。弱妹牵衣迟汝去，意徬徨、为我添呜咽。今夜在，谁家歇。
贺新凉·鸦阵
作者：曹贞吉
朝代：清

鸦阵来沙渚。逗轻寒、霜天一抹，晚红如缕。掠下晴窗惊帛裂，影逐断云归去。伴黄叶、萧萧乱舞。寒话空林飞且止，似商量、明日风兼雨。声哑哑，倩谁诉。黄云城畔知无数。趁星稀、月明三匝，一枝休妒。雁字横斜纷几点，极目江村烟树。惆怅煞、落霞孤鹜。啼向碧纱堪忆远，最凄凉、织锦秦川女。空房宿，泪偷注。
越溪春·郭外用宋人韵
作者：曹贞吉
朝代：清

草软沙平何处路，郭外即天涯。板桥流水伤心地，带夕阳、点点明霞。歌哭声中，纸钱灰里，知是谁家。参差油壁香车。燕尾隔窗纱。归来三盏两盏淡酒，黄昏鸦乱风斜。只有短檠如旧，依依为照寒花。
醉落魄·咏鹰
作者：曹贞吉
朝代：清

冻云惨淡。郁轮囷、天边心胆。鞲绦欲掣金眸闪。雨血风毛，一洒平原暗。层霄呼下才如点。割鲜小饮霜花蘸。蓝田归骑垂弓剑。野阔天低，狐兔山中减。
金明池·大热有怀蓬莱阁
作者：曹贞吉
朝代：清

大海涵青，丹楼耸翠，淼淼鸿濛奥府。蜃气荡、云车鬼马，贝阙拥、鲛姝龙女。望扶桑、几点烟螺，便打叠鳌背，匆匆归去。更荒岛人烟，斜阳草树，蟹簖鱼罾凄楚。安得披襟常卧此。对铜井金波，冰轮初吐。无从觅、湘灵鼓瑟，但可向、安期乞雾。醉婆娑、晞发临流，任万斛天风，卷晴吹雨。纵烁石流金，凭栏一啸，试问暑归何处。
金明池·大热有怀蓬莱阁
作者：曹贞吉
朝代：清
体裁：词

大海涵青，丹楼耸翠，淼淼鸿濛奥府。蜃气荡、云车鬼马，贝阙拥、鲛姝龙女。望扶桑、几点烟螺，便打叠鳌背，匆匆归去。更荒岛人烟，斜阳草树，蟹簖鱼罾凄楚。安得披襟常卧此。对铜井金波，冰轮初吐。无从觅、湘灵鼓瑟，但可向、安期乞雾。醉婆娑、晞发临流，任万斛天风，捲晴吹雨。纵烁石流金，凭栏一啸，试问暑归何处。
金缕曲·同颂嘉饮纶霞斋读新诗
作者：曹贞吉
朝代：清
体裁：词

罗酒清如乳。共镫前、宣窑一色，十觞连举。我醉倒持铜绰板，儗倩花奴击鼓。竟弟劝、兄酬无数。疑是吾州从事者，问何年、却向平原住。乡耆旧，还相遇。主人鹦鹉初成赋。动光芒、天孙五色，长篇短句。比似峨眉天半雪，奇秀差堪俦伍。高歌罢、眉峰欲舞。一卷汉书倾一斗，借斯文、下酒君须误。扶上马，夜方午。
金菊对芙蓉·和锡鬯蟂几吊孙夫人
作者：曹贞吉
朝代：清

蜀国夫人，孙郎小妹，腰间龙雀刀环。叹东南人物，弱女登坛。锦帆摇曳江如练，望瞿塘、道路漫漫。永安龙去，蚕丛梦杳，红粉凋残。灵泽遗庙江干。有云车风马，雾鬓烟鬟。怅西风白帝，鸾驭难还。千寻铁锁销沉后，家何在、两地悲酸。千帆落照，渔歌唱晚，露白枫丹。
锁窗寒·为梁大司农悼亡
作者：曹贞吉
朝代：清

苔湿春芜，蛛萦绣幕，悄无人影。玉钗断后，曲曲画阑谁凭。怕红丝、系来双燕，呢喃还向珠帘等。纵宝衣施尽，缕金裙在，泪花犹剩。厮映。生悲哽。记皂筴煎成，鸾胶未冷。彩云一片，又苦斜风吹瞑。步瑶台、姊妺肩随，茫茫那知长夜永。问何时环佩珊然，飞下蓬莱顶。
锁窗寒·倭奁
作者：曹贞吉
朝代：清

巨舶巍峨，寒潮寂寞，飓风吹瞑。鸾胶龟斧，制自海山人境。郁金砂、屑来粒粒，明霞犹带欧罗胜。想龙涎潜贮，冰绡偷卷，迷离交映。光靓。伴清镜。试摩挲小簇，玉纤留证。宫鸦一色，拖逗丽华云影。忆当年、连弩射鱼，浩荡烟波归未肯。更谁携彩扇昆刀，泛蓬壶月冷。
锁窗寒·倭奁
作者：曹贞吉
朝代：清
体裁：词

巨舶巍峨，寒潮寂寞，飓风吹瞑。鸾胶龟斧，制自海山人境。郁金砂、屑来粒粒，明霞犹带欧罗胜。想龙涎潜贮，冰绡偷捲，迷离交映。光靓。伴清镜。试摩挲小簇，玉纤留证。宫鸦一色，拖逗丽华云影。忆当年、连弩射鱼，浩荡烟波归未肯。更谁携綵扇昆刀，泛蓬壶月冷。
锁窗寒·即事
作者：曹贞吉
朝代：清

银鸭香销，湘篝兽冷，夜长生倦。寒梅未放，勒住春痕一线。听惊沙、飞鸣阵阵，飒然似入关山怨。想参斿半落，明河斜挂，霜风如剪。思远。情何限。纵文鸳交扣，绣衾争恋。迢迢玉漏，海水注来难满。还愁他、旅梦乍回，屈曲铜铺门静掩。更谁团雪作猧儿，映小窗人面。
霓裳中序第一·咏龙须为渭清赋
作者：曹贞吉
朝代：清

峥泓势犹怒。谁向层波剪冰箸。忆当日、青天乍擘。伴火鬣朱鳞，度云穿雾。清秋岛屿。抱骊珠、浓睡腥雨。莫也是，洧渊战罢，飘落翠蓬路。羁旅。生涯如许。还藏得、鲛宫几缕。轻绡钿合潜贮。怕一夜惊雷，破壁飞舞。何人拾凤羽。便斗草休教换去。他年事，天风鹤背，拔下又重数。
霜叶飞·村居
作者：曹贞吉
朝代：清

数间茅屋。荒原悄、纡回樵径幽独。半竿斜照乱鸦啼，早陇头归牧。点几树、丹枫似簇。空林堕叶声声续。喜野老忘机，共领略、清泉白石，闲伴麋鹿。入画范缓倪迂，柴门双掩，静对千尺飞瀑。绳床高卧听秋风，问何荣何辱。漫料理牛衣◆◆。凝寒未到深溪谷。倩浊醪、消长夜，醉里生涯，悠然良足。
露华·题沈凤于被园
作者：曹贞吉
朝代：清

沈郎学圃，傍罨画溪边，点染千树。十亩绿阴，接叶交柯怜汝。藤梢橘刺森然，饱几载、江南烟雨。垂垂熟，来禽过时，偷眼衔去。青蓑箬笠容与，羡种杏条桑，经济如许。春雪未老云卿，东湖暂结幽趣。儿子上树生狙，早摘下、翠盘无数。秋气冷，虫声断畦静否。
青玉案·雁字
作者：曹贞吉
朝代：清

数行界破青天色。似一幅、荆关笔。枫叶芦花秋瑟瑟。问君何事，书空难尽，影落潇湘碧。人间多少伤心客。欲寄离愁那能得。折势分明成乙乙。无端风雨，横斜催乱，几阵烟云黑。
风入松·七夕戏作
作者：曹贞吉
朝代：清
体裁：词

明河低转恰西东。良夜方中。鹊桥欲驾飙轮起，盼双星、辗转愁侬。只恐金支翠节，难胜鬓雾鬟风。楼头乞巧定谁工。女伴匆匆。露华如水天如洗，最凄凉、银井高桐。月照纱幮无那，黄姑梦里相逢。
风入松·七夕戏作
作者：曹贞吉
朝代：清

明河低转恰西东。良夜方中。鹊桥欲驾飙轮起，盼双星、辗转愁侬。只恐金支翠节，难胜鬓雾鬟风。楼头乞巧定谁工。女伴匆匆。露华如水天如洗，最凄凉、银井高桐。月照纱橱无那，黄姑梦里相逢。
风流子·京口怀古
作者：曹贞吉
朝代：清

三山围铁瓮。孙郎后、今古几英雄。忆北府参军，寄奴王者，金戈铁马，横据江东。凌歊上、歌风追汉帝，置酒宴群公。一代伟人，龙行虎步，十年征战，洛下关中。祇今凭吊处，佛狸祠下路，烟树冥濛。为念寻常巷陌，社鼓连空。算碻磝战地，几多白骨，金焦名胜，两点青峰。惟见惊涛满眼，东去匆匆。
风流子·姑苏怀古
作者：曹贞吉
朝代：清

胥门悬落日，东风软、人立小斜廊。是越女靓妆，舞停歌罢，捧心无赖，展转回肠。难重问、钱江烟水白，槜李阵云黄。歌吹海中，荒哉旦暮，温柔乡里，老矣君王。勾章烽火急，见姑苏台畔，长剑如霜。谁念鸱夷相国，目断危樯。早轻装一舸，浮家远去，功成身退，磊落行藏。回首故宫花草，难遣茫茫。
风流子·金陵怀古
作者：曹贞吉
朝代：清

大江流日夜，寒潮急、寂寞打空城。想玉树曲终，梁尘争落，金钗垂后，斜月低横。如今但、荒台存瓦砾，废殿走鼯鼪。桃叶渡头，半篙春水，莫愁湖畔，一片秋声。南唐成往事，摄山看断碣，梦里三生。千载澄心堂纸，拨灯书名。叹衣冠王谢，高低禾黍，文章庾鲍，冷落沙汀。依旧龙蟠虎踞，渺渺峰青。
风流子·钱塘怀古
作者：曹贞吉
朝代：清

英雄开草昧，山衣锦、万弩射潮低。彼吴越一王，高车驷马，威灵五季，玉册金泥。惊回首、西陵烟月淡，葛岭断霞飞。三竺六桥，老髯曾醉，斜风细雨，和靖频题。六飞南巡后，西湖比西子，绿拆红欹。惟忆金明池水，禾黍离离。想德寿重华，两宫游幸，绮罗弦管，缭绕苏堤。千载江山如故，还使人悲。
风流子·题刘岱儒葭水山房
作者：曹贞吉
朝代：清

城南泥水路，蒹葭满、白露晓苍苍。想茅屋数间，中央宛在，青蓑箬笠，何处鸣榔。渔歌发、斜风杨柳岸，细雨薜萝墙。鹭立晚汀，点开波面，鸦翻乱叶，界破残阳。伊人高卧处，有茶铛丹灶，布被绳床。遥指软红十丈，应笑人忙。似烟波钓叟，浮家泛宅，鱼虾结伴，云水为乡。谁道桃花片片，误却刘郎。
鹧鸪天·跕和壁间女子韵
作者：曹贞吉
朝代：清

门里桃花想去年。几回惆怅晚风前。余情难续云蓝袖，旧恨仍留唾碧衫。双泪落，一灯悬。魂销只有梦相关。生平怕近楸纹局，才到中心不忍弹。
鹧鸪天·跕和壁间女子韵
作者：曹贞吉
朝代：清
体裁：词

门里桃花想去年。几回惆怅晚风前。馀情难续云蓝袖，旧恨仍留唾碧衫。双泪落，一灯悬。魂销只有梦相关。生平怕近楸纹局，才到中心不忍弹。
齐天乐·春晚同诸子游祖园
作者：曹贞吉
朝代：清

城南韦曲东风路。长芜绿暗如许。帽影参差，衣香掩冉，渐入水云多处。闲亭列俎。似鲑菜江乡，茶烟顾渚。浣尽京尘，一双布谷树阴语。深卮且共斟酌，怕穿林风雨，乱红无数。节过浮觞，人同荷锸，作达全忘羁旅。游丝飞絮。倩燕嘴蜂须，将春系住。芍药开时，又携尊看去。
齐天乐·蝉
作者：曹贞吉
朝代：清

前身疑是空山侣。遗蜕杳然仙去。露给资粮，形藏密叶，有得孤高如许。绿阴亭午。引天籁笙簧，移宫换羽。雨后微凉，余音摇曳过庭树。依稀银雁柱系，被晚风吹断，曼声凄楚。八尺琉璃，半帘苍翠，睡起了无情绪。秋来更苦。咽四壁寒虫，无聊和汝。且莫哀吟，觅疏林宿处。
齐天乐·蝉
作者：曹贞吉
朝代：清
体裁：词

前身疑是空山侣。遗蜕杳然仙去。露给资粮，形藏密叶，有得孤高如许。绿阴亭午。引天籁笙簧，移宫换羽。雨后微凉，馀音摇曳过庭树。依稀银雁柱系，被晚风吹断，曼声凄楚。八尺琉璃，半帘苍翠，睡起了无情绪。秋来更苦。咽四壁寒虫，无聊和汝。且莫哀吟，觅疏林宿处。
从妹琼娟未婚守志励节甚高寄示言志并见怀之作答之
作者：曹贞秀
朝代：清

几年消息渺天涯，不道秦箫换鲁髽。黄鹄浩歌传白雪，紫鸾孤舞烂红霞。湘筠有泪多成节，古柏留春不在花。千里裁诗寄珍重，相思聊当折疏麻。
澹香楼题词
作者：曹贞秀
朝代：清

青元宫里悟前因，六甲灵飞拜玉真。跨虎不来同写韵，去随南岳魏夫人。姊妹花间买一鬟，明妃生长问乡关。镜中眉翠浓如许，月子弯弯句曲山。曼殊小宛盛题词，淮海新编又一时。何日九龙封墓版，我当书志葬西施。
澹香楼题词·其一
作者：曹贞秀
朝代：清

青元宫里悟前因，六甲灵飞拜玉真。跨虎不来同写韵，去随南岳魏夫人。
澹香楼题词·其三
作者：曹贞秀
朝代：清

曼殊小宛盛题词，淮海新编又一时。何日九龙封墓版，我当书志葬西施。
澹香楼题词·其二
作者：曹贞秀
朝代：清

姊妹花间买一鬟，明妃生长问乡关。镜中眉翠浓如许，月子弯弯句曲山。
秋日偶成
作者：曹贞秀
朝代：清

报秋梧叶卷窗前，岁月他乡不计年。冰簟寒生新雨后，玉砧声急晚凉天。蝉嘶疏柳轻烟外，雁度西风落照边。几度望归归未得，还将归信卜金钱。
读双江倡和集作·其一
作者：曹贞言
朝代：清
体裁：七言绝句

浩思临风不易裁，振衣独上郁孤台。扁舟谁破澄江色，白板桥头处士来。
读双江倡和集作·其三
作者：曹贞言
朝代：清
体裁：七言绝句

吹浪船头豚拜趋，峭帆如鹜下彭湖。一双斑管凌江去，玉立分明大小孤。
读双江倡和集作·其二
作者：曹贞言
朝代：清
体裁：七言绝句

纳纳溪声走白沙，鱼床蟹舍两三家。唫安主客图中句，输尔青山出菜花。
读双江倡和集作·其四
作者：曹贞言
朝代：清
体裁：七言绝句

雏凤声随老凤哦，中原文笔宋家多。他年名字鸡坛上，争许人閒唤小坡。
同杜云川雨泛西林庵
作者：曹辑五
朝代：清

扁舟乘雨隙，小泛遍郊坰。寺浸湖光白，桥连山气青。鱼虾喜兼味，宾主久忘形。薄暮移归棹，风吹酒半醒。
归来
作者：曹辑五
朝代：清

诗就儿能和，杯干孙又斟。新归聊慰意，俗事不关心。冻冰鱼知乐，寒窗鸟弄音。浑忘岁已暮，明岁但如今。
澄江旅舍尤展成见贻近刻
作者：曹重
朝代：清

逢君郭璞宅，云影入江寒。绿柳遥侵袂，青山早挂冠。一镫家是梦，千里月同看。持赠阳春曲，高歌玉漏残。
送董苍水游粤
作者：曹重
朝代：清

桃榔山下月，旅舍白云间。此地堪凭吊，怜君独往还。文章惊怪鳄，书信断乌蛮。陆贾归囊满，风流复可攀。
挽曾纪泽联
作者：曹金咏
朝代：清
体裁：联

奉命危难之秋，折冲樽俎之地，咽旃契齿，岂分生还，八万里远返旌旄，帝嘉乃勋，特倚长才典属国；论爵通侯之位，述德宰相其家，悬榻倾襟，不遗下走，二十年义兼师友，我悲后死，何止私恩哭寝门。
挽郭嵩焘联
作者：曹金咏
朝代：清
体裁：联

知枢密使契丹，中外有声，仁智勇兼双彦国；大富贵亦寿考，福德无量，宋元明后一汾阳。
再游黄山
作者：曹鈖
朝代：清

三入黄山今又来，诸峰偏向故人开。林深夏带高秋气，瀑泻晴喧巨壑雷。烟雨半沈舂药井，云霞全护炼丹台。莫言竟日无多路，选步应知为惜苔。水自回环径自分，看山岂惜往来勤。烟鬟黯淡将梳雨，石齿崚嶒欲齧云。曲邃若非亲阅历，幽奇端不付传闻。峰峰千仞堆寒玉，初辟何人运斧斤。
再游黄山·其一
作者：曹鈖
朝代：清

三入黄山今又来，诸峰偏向故人开。林深夏带高秋气，瀑泻晴喧巨壑雷。烟雨半沈舂药井，云霞全护炼丹台。莫言竟日无多路，选步应知为惜苔。
再游黄山·其二
作者：曹鈖
朝代：清

水自回环径自分，看山岂惜往来勤。烟鬟黯淡将梳雨，石齿崚嶒欲齧云。曲邃若非亲阅历，幽奇端不付传闻。峰峰千仞堆寒玉，初辟何人运斧斤。
归怀
作者：曹鈖
朝代：清

指顾平原忆旧游，偶然乘兴一登楼。萧疏短鬓三年梦，寂寞长江万古愁。看世拟逢青眼客，移封愿得醉乡侯。西风萧飒吹黄叶，摇落寒林树树秋。
渔阳道中
作者：曹鈖
朝代：清

平原空怅望，故国已荒丘。猎犬穿林出，滩声抱石流。月明燕岭暮，霜结蓟门秋。尚欲停车问，悲笳动戍楼。
舟中
作者：曹鈖
朝代：清

晴日动林皋，渔人荡轻橹。扁舟随意放，岩花齐欲吐。村疏烟火稀，山深树石古。远望列群峰，一一青可数。
狎鸥图
作者：曹鉴乾
朝代：清

清吟潇洒狎沙鸥，回首蓬莱是旧游。恐著羊裘劳物色，草衣云卧罢垂钩。
田家杂诗
作者：曹鉴仁
朝代：清

谚云四月天，阴晴最难作。蚕桑及豆麦，其性有好恶。濒海无桑麻，豆麦乃本务。收之须及时，莫为阴晴误。晨出硕中田，抱归日已暮。广场恣堆积，不妨越宿露。掼床与连耞，筛把诸农具。家人分执事，留精粗使去。所防风扬沙，更畏雨成澍。金气未坚甲，生芽一似怒。水壮陵土母，为食致泄吐。勤惰争一刻，此苦欲何诉。八月露华白，早禾渐可登。晚稻亦欲秀，寒暖贵相应。气热浆易涸，过冷浆难凝。不凝实乃细，涸则秕相仍。两者禾之病，其耗匪斗升。更虑暴风雨，阻势恣凭陵。花开不得缩，谷脱如骞崩。安得日和煦，颖栗垂青塍。风雨符五十，万宝效其能。坐候腰镰出，负任如勿胜。比屋黄庐满，劳苦安足矜。农富恒有余，农贫恒不足。七八月之间，青黄不相续。屈指望秋分，新禾未尽熟。捋摔向清晨，妇子趁日暴。气湿安即坚，微火逼其族。舂之及簸之，为饭仅得粥。所以忍食者，聊以救枵腹。吁嗟光宗好，粒粒满车簏。非时急取之，十不存五六。穷黎无奈何，食之恨不速。自怜一年劳，且免儿女哭。人言田家乐，我言田家苦。苦乐本无定，材力有良窳。赢者得其三，绌者失其五。此外正平等，仅足持门户。嗟彼贫穷者，日日食如伛。操券领工本，一釜归一庾。经年犬马劳，不足偿田主。肉去创益痛，此苦不胜数。借债种荒田，老死安能补。
田家杂诗·其一
作者：曹鉴仁
朝代：清

谚云四月天，阴晴最难作。蚕桑及豆麦，其性有好恶。濒海无桑麻，豆麦乃本务。收之须及时，莫为阴晴误。晨出硕中田，抱归日已暮。广场恣堆积，不妨越宿露。掼床与连耞，筛把诸农具。家人分执事，留精粗使去。所防风扬沙，更畏雨成澍。金气未坚甲，生芽一似怒。水壮陵土母，为食致泄吐。勤惰争一刻，此苦欲何诉。
田家杂诗·其二
作者：曹鉴仁
朝代：清

八月露华白，早禾渐可登。晚稻亦欲秀，寒暖贵相应。气热浆易涸，过冷浆难凝。不凝实乃细，涸则秕相仍。两者禾之病，其耗匪斗升。更虑暴风雨，阻势恣凭陵。花开不得缩，谷脱如骞崩。安得日和煦，颖栗垂青塍。风雨符五十，万宝效其能。坐候腰镰出，负任如勿胜。比屋黄庐满，劳苦安足矜。农富恒有余，农贫恒不足。七八月之间，青黄不相续。屈指望秋分，新禾未尽熟。捋摔向清晨，妇子趁日暴。气湿安即坚，微火逼其族。舂之及簸之，为饭仅得粥。所以忍食者，聊以救枵腹。吁嗟光宗好，粒粒满车簏。非时急取之，十不存五六。穷黎无奈何，食之恨不速。自怜一年劳，且免儿女哭。人言田家乐，我言田家苦。苦乐本无定，材力有良窳。赢者得其三，绌者失其五。此外正平等，仅足持门户。嗟彼贫穷者，日日食如伛。操券领工本，一釜归一庾。经年犬马劳，不足偿田主。肉去创益痛，此苦不胜数。借债种荒田，老死安能补。
北征大功告成纪事
作者：曹鉴伦
朝代：清

风雷隐隐护周庐，五采龙文护帝车。泉出旌门珠瀑卷，草迎行殿绿云舒。九盘夜渡黄河水，三略朝提玉帐书。汉将莫夸临瀚海，圣人亲已到狼胥。圣武临戎贼胆寒，威惊鸷鸟避旌竿。楼兰西去关门迥，姑衍南来地轴宽。朝发尺书降赞普，暮驰单使报呼韩。番戎顿颡军麾下，尽荷生成载道欢。欃枪既扫沛深仁，群丑投戈尽束身。汤网恩宽三面解，轩台威耸百蛮驯。蕃歌人踏关前月，铙曲风传塞上春。直画青丘为比户，不须戎鼓节金錞。銮舆三驾建霓旌，总为苍生致太平。款塞已闻来万国，受降何用筑三城。晨回雁碛云迎马，夜渡龙沙雨洗兵。从此殊方归化域，年年争路贡瑶京。
北征大功告成纪事·其一
作者：曹鉴伦
朝代：清

风雷隐隐护周庐，五采龙文护帝车。泉出旌门珠瀑卷，草迎行殿绿云舒。九盘夜渡黄河水，三略朝提玉帐书。汉将莫夸临瀚海，圣人亲已到狼胥。
北征大功告成纪事·其三
作者：曹鉴伦
朝代：清

欃枪既扫沛深仁，群丑投戈尽束身。汤网恩宽三面解，轩台威耸百蛮驯。蕃歌人踏关前月，铙曲风传塞上春。直画青丘为比户，不须戎鼓节金錞。
北征大功告成纪事·其二
作者：曹鉴伦
朝代：清

圣武临戎贼胆寒，威惊鸷鸟避旌竿。楼兰西去关门迥，姑衍南来地轴宽。朝发尺书降赞普，暮驰单使报呼韩。番戎顿颡军麾下，尽荷生成载道欢。
北征大功告成纪事·其四
作者：曹鉴伦
朝代：清

銮舆三驾建霓旌，总为苍生致太平。款塞已闻来万国，受降何用筑三城。晨回雁碛云迎马，夜渡龙沙雨洗兵。从此殊方归化域，年年争路贡瑶京。
夏日听莺
作者：曹鉴伦
朝代：清

晓来闲自啭，误认是残春。树密看难见，风高听始真。玉箫疑上苑，筝柱出西秦。留得余声在，烟花已作尘。
木樨庵晓发
作者：曹鉴伦
朝代：清

晓日穿云起，晴烟带雨收。霜清黄叶落，水浅白鱼游。客里经三伏，愁中度一秋。故园有残菊，肯为我归留。
泊富春驿散步
作者：曹鉴伦
朝代：清

径仄荒榛满，循溪问路迷。长松危石畔，古寺夕阳西。双塔高峰并，孤帆落日低。山僧扶杖语，虎迹到前溪。
泰安至张夏马上口占
作者：曹鉴伦
朝代：清

风物当春竞斗芳，客途聊此破愁肠。山曾识面青常好，鸟不知名啼自长。流水无声穿细涧，落英有意出危墙。懒开白眼红尘里，却爱桃花似故乡。
泰安道中
作者：曹鉴伦
朝代：清

春林排障锦为屏，得得轮蹄渡浅汀。野蝶穿花晴散粉，新莺坐树暗梳翎。柳条风动摇官绿，岱色云开拥帝青。拟上丹梯凌绝顶，眼空霄汉望沧溟。
舟行喜晴
作者：曹鉴伦
朝代：清

浓绿谁家柳，深藏茅屋低。溪花含日笑，谷鸟向人啼。草浅嘶骄马，村深叫午鸡。一番春雨足，新笋竞冲泥。
南浦 春水，和母 见《昭代词选》、《词雅》
作者：曹鉴冰
朝代：清

书屋正临溪，喜春回，浅碧粼粼晴晓。一片縠纹轻，红襟燕，掠处翠萍如扫。仙源难觅，浮来千点桃英小。十里银塘，迷望眼，色映离披芳草。溶溶漾漾桥边，岂离人、愁泪流将不了。杨柳绿阴浓，风生处，时有白鸥飞到。烟云渺渺。钓船归矣渔歌悄。试问者番新雨后，添得浪花多少。
台城路·蟋蟀
作者：曹鉴冰
朝代：清

井梧飘后愁堪赋，俄闻这番凄语。接砌花根，连阴树底，那不消人魂处。高吟低诉。恰经断回文，指寒停杼。灯影清莹，夜深怪尔撩愁绪。苔茵露浓过雨，似休还又杂，月下鸣杵。唧唧荒村，喓喓静馆，作出秋声无数。何当递与，惹鹤步挨来，呆儿痴女。盆盒携归，逞馀音更苦。
松风
作者：曹鉴冰
朝代：清

飘入岩松里，纷纷分外清。纵非陶宰相，听去亦怡情。
柳
作者：曹鉴冰
朝代：清

撩烟拂雨画桥边，日送行人剧可怜。更恨西风斜照里，摧残犹带一声蝉。
柳烟
作者：曹鉴冰
朝代：清

浓抹千条绿，春残未肯收。杨花轻扑处，漠漠使人愁。
步蟾宫·却燕
作者：曹鉴冰
朝代：清
体裁：词

任伊绕径翻双剪。纱槅子、齐关红扇。去年不听故人留，又何用、故人重见。旧巢泥污休依恋。请栖托、邻家深院。算侬非是忒无情，怕牵惹、秋来肠断。
沁园春·发
作者：曹鉴冰
朝代：清

握向菱花，光泽谁如，羞他麝煤。恁长侵眉翠，一窝云薄，低笼耳玉，几叶兰齐。堕马妆新，蟠龙式旧，巧绾穿心时样宜。增妍处，有金虫深亸，琼燕斜飞。垂垂惯贴蝤蛴。爱花露油沾香袭衣。记舞偏灯底，牙梳再掠，睡松枕角，彩线重维。烟拂鸦翎，露凝蝉翼，总使轻盈也让伊。寻芳去，怕兜归密刺，休近荼蘼。
沁园春·口
作者：曹鉴冰
朝代：清

小颗含春，那许盘中，樱桃斗鲜。为粉香匀靥，微粘花露，彩毫描黛，淡吮松烟。凤管调来，鹅笙炙去，一曲清歌莺溜圆。评茶味，任瓷磁深浅，尝尽甘泉。休随梁燕呢喃。且教语鹦哥铁马前。爱瓜犀难见，茜凝羞郑，丁香半露，猩滴惊樊。懒嚼红茸，愁沾绿蚁，惯使纤纤剔未闲。移情处，在轻轻一笑，百媚嫣然。
沁园春·目
作者：曹鉴冰
朝代：清

烁烁清光，低映眉山，桃花是名。惯深遮团扇，背灯角睐，潜回落月，对影斜凝。欢定含娇，醉还送悄，懊恨难禁玉筋零。无人处，把鸳巾轻拭，装出多情。日长何事瞢腾。凭案叠残编展未曾。喜才临碧涧，盈盈秋水，乍开青镜。闪闪春星。吟倦窗前，绣慵楼上，瞥见归舟带笑迎。风流样，怕端溪鸲鹆，输与精莹。
沁园春·腰
作者：曹鉴冰
朝代：清

软款围来，尺六无多，纤柔绝伦。向灯前欹侧，惊回柳影；花边宛转，羞睹蜂魂。染恨千丝，萦愁几缕，半幅曾窥湘水裙。临风去，怕娉娉袅袅，化作行云。晓寒料峭难温。好缓束吴绫茜色新。为妆成有意，凭栏倦舞，醉馀无力，凭几慵伸。剥枣应怜，偎琴更惜，透体沉檀一捻春。谁堪拟，似盈盈佩玉，洛浦仙人。
疏影 雁影 见《词综》、《昭代词选》、《词雅》
作者：曹鉴冰
朝代：清

行行点点，问谁将淡墨，凭空洒遍。雪压危桥，月晕闲庭，描写春愁秋怨。芦花港浅参差过，还认是、掠波归燕。带斜阳、时近南楼界出，一绳天远。总使悬针垂露，只模糊不辨，隶虫符篆。写上征衫，落到寒砧，可也寄封书便。惊弦任尔高飞起，原依约、晴川荒甸。最销魂、暮雨朝云，吹堕平沙难见。
疏影·蝶影
作者：曹鉴冰
朝代：清

阶前两两。总回旋高舞，不离书幌。素袖空黏，彩扇虚兜，作出一番轻浪。绿钱匀处依稀见，似栩栩、梦魂飘荡。稳栖香、冷月光中，仍与花枝相傍。倩入滕王笔底，怕蛾粉鸦黄，总难偷样。疑假犹真，是也非耶，偏漏雕檐蛛网。无端逗起闲吟味，添几许、惜春情况。待寻芳、倦绣人来，闪在罗裙褶上。
秋日漫兴
作者：曹鉴冰
朝代：清

柳经秋老不藏鸦，景物因时莫浪嗟。一卷《楚骚》忘午倦，数声齐女咽残霞。荣华心已沾泥絮，冷淡情犹湿雨花。倚遍曲阑难自遣，瓦瓶汲水独煎茶。摇落何辞两鬓蓬，自开竹牖引凉风。仓皇蚁阵秋苔里，扰攘蜂衙晓雾中。世事久知同梦鹿，人生须信易沙虫。分明静处真仙境，休忆蓬山问路通。
秋日漫兴·其一
作者：曹鉴冰
朝代：清

柳经秋老不藏鸦，景物因时莫浪嗟。一卷《楚骚》忘午倦，数声齐女咽残霞。荣华心已沾泥絮，冷淡情犹湿雨花。倚遍曲阑难自遣，瓦瓶汲水独煎茶。
秋日漫兴·其二
作者：曹鉴冰
朝代：清

摇落何辞两鬓蓬，自开竹牖引凉风。仓皇蚁阵秋苔里，扰攘蜂衙晓雾中。世事久知同梦鹿，人生须信易沙虫。分明静处真仙境，休忆蓬山问路通。
竹雨
作者：曹鉴冰
朝代：清

欲折亭亭节，斜侵苦莫饶。不曾留一点，惟觉韵潇潇。
花露
作者：曹鉴冰
朝代：清

春露落花房，花如向晓妆。红珠千万粒，无粒不生光。
莲花
作者：曹鉴冰
朝代：清

红藕花开夏日长，薰风吹动满湖香。清标自合称君子，却把姿容比六郎。
送愁次秋山韵
作者：曹鉴冰
朝代：清

乘人閒处即相缠，紧压双眉太可怜。不是无情送君别，再留惟恐损春妍。
送春
作者：曹鉴冰
朝代：清

莺歌凄惋燕飞忙，似送东风过柳塘。翠叶有情眉黯淡，粉花无力意悠扬。茫茫塞北关山远，漠漠江南道路长。犹幸暌离非隔岁，相逢拟待腊梅黄。
采桑子·答刘夫人
作者：曹鉴冰
朝代：清

自从封寄花笺后，暑雨凉云。挨尽黄昏。才得鸿来又小春。几时相见兜兜话，候采湖莼。节钺南巡。再访溪桥蛱蝶门。
吴江晚泊
作者：曹鉴平
朝代：清

系艇松陵道，天空候雁过。晚山云影薄，秋水月明多。客路凭舟楫，人烟近薜萝。苍茫芦荻外，鸥鹭满晴莎。
园居杂咏和钱尔斐先生韵
作者：曹鉴平
朝代：清
体裁：五言律诗

岑寂似禅关，苔阶色渐斑。绿浓鸥梦稳，红冷蝶心閒。对酒春秋社，论文大小山。入林无俗籁，长日听绵蛮。
稚宾客江阴诗以怀之
作者：曹鉴平
朝代：清

杨柳临风两岸斜，思君春暮尚天涯。几人江上同为客，何处樽前不忆家。季札残碑沦蔓草，春申浊浪走平沙。旗亭早贳兰陵酒，莫使归程滞落花。
舟次天津
作者：曹鉴平
朝代：清

春月辞家出，津门入夏过。从知燕市近，还见海云多。万堞临高阜，千帆荡浊河。几回哀雁度，乡思更如何。
送季冲之任郁林
作者：曹鉴平
朝代：清

襜帷百粤拥鸣驺，四十专城是壮游。驿路梅花初破腊，炎方木叶少逢秋。山萦峻岭千盘出，水落沧江万里流。此去日南天欲尽，春风先到郁林州。
邯郸歌
作者：曹鉴平
朝代：清
体裁：五言绝句

翩翩游侠儿，驱马邯郸道。直上古丛台，天风吹白草。
长安上巳篇
作者：曹鉴平
朝代：清

二月驱车到燕市，又见春光逢上巳。氤氲细雨度轻风，吹遍郊原桃与李。桃李芳菲三月时，千门烟锁绿杨枝。夹道朱楼回绣毂，良辰祓禊泛金卮。金卮绣毂青油幕，层城日出歌钟作。象管银筝不暂停，驼峰翠釜纷相错。多少游人策紫骝，芳郊十里暖烟浮。蹀躞锦鞯垂匼匝，葳蕤步障擘箜篌。兰皋迤逦花如霰，乳燕呢喃散青甸。迟迟晴日丽西山，剪剪春风临上苑。西山上苑盛繁华，碧草芋绵罩落霞。卫霍争持百宝扇，金张竞拥六萌车。人生富贵何能测，及时行乐谁人识。当歌对酒不尽欢，屈首蓬蒿亦何益。此日风光政艳阳，此时游冶政徜徉。钗拖赤凤盘乌髻，裙染鹅黄堕马妆。只恐韶华不久待，如云车骑一朝改。日斜难返鲁阳戈，万古惟留明月在。明月依然照绮筵，酣歌谁似永和年。欲采芳兰隔江水，越树燕云各一天。朅来潦倒长安陌，矫首君门迷咫尺。平津阁上每辞宾，楼船帐中无揖客。匹马行将去帝京，漫天飞絮送归程。计到江南春色尽，满庭新绿乱啼莺。
长干行
作者：曹鉴平
朝代：清

妾冢旧住古长干，荡子风涛十八滩。一逐江潮去不返，年年江上孤帆远。正是离人肠断时，湓城月出浔阳晚。
偶成
作者：曹鉴彝
朝代：清

卒岁此优游，閒情付狎鸥。山川化陈迹，风雨此登楼。举世无青眼，而今竟白头。故乡归未得，乘化复何忧。
边词
作者：曹鉴微
朝代：清

春入中原花满枝，边庭春尽柳无丝。交河三月方开冻，流到家乡恐亦迟。黄云万里雁横秋，紫塞千山拥戍楼。碛里月明人尽望，笛声吹彻古凉州。
边词·其一
作者：曹鉴微
朝代：清

春入中原花满枝，边庭春尽柳无丝。交河三月方开冻，流到家乡恐亦迟。
边词·其二
作者：曹鉴微
朝代：清

黄云万里雁横秋，紫塞千山拥戍楼。碛里月明人尽望，笛声吹彻古凉州。
再访赓上
作者：曹鉴徵
朝代：清
体裁：七言律诗

李花初白杏花红，杨柳千条拂面风。野店酒旗寒雨外，江村渔艇夕阳中。地经门巷芳篱熟，节近蚕桑春箔同。且喜芊绵青草路，竹窗书墅往来通。
得魏子存舅氏蜀中书
作者：曹鉴徵
朝代：清

西蜀东吴万里余，那堪薄宦久离居。舅甥忽忆三年别，乡国初逢一纸书。明月啼猿巫峡迥，秋风落木锦江虚。何缘得贳郫筒酒，将问云安丙穴鱼。
得魏子存舅氏蜀中书
作者：曹鉴徵
朝代：清
体裁：七言律诗

西蜀东吴万里馀，那堪薄宦久离居。舅甥忽忆三年别，乡国初逢一纸书。明月啼猿巫峡迥，秋风落木锦江虚。何缘得贳郫筒酒，好问云安丙穴鱼。
陇头水
作者：曹鉴徵
朝代：清
体裁：五言绝句

陇水流离下，陇山高接天。似怜征戍苦，呜咽向秦川。
春洲曲
作者：曹鉴章
朝代：清

微波潋滟澄空碧，紫陌春风漾春色。谁家女儿出浣沙，芳洲惊起双飞翼。双飞双宿两鸳鸯，戏啄桃花锦浪香。忽伤荡子无消息，见此踌躇泪沾臆。
杨白花
作者：曹鉴章
朝代：清

杨白花，何不飞来却飞去。江南三月春草芳，杨花飞去落何处。杨花去不归，春风入绛帏。含情不语日初斜，愁杀江边杨白花。
杨白花·其一
作者：曹鉴章
朝代：清

杨白花，何不飞来却飞去。江南三月春草芳，杨花飞去落何处。
杨白花·其二
作者：曹鉴章
朝代：清

杨花去不归，春风入绛帏。含情不语日初斜，愁杀江边杨白花。
赠魏交让
作者：曹鉴章
朝代：清

君有鸾凤质，超逸青云中。高蹈齐彭泽，达识比林宗。闭户益著书，草玄追遗踪。雄采振大雅，高音存古风。况乃崇明德，寥寥谁与同。层岩松桧林，幽谷兰蕙丛。根干同山川，弱植难自丰。我怀景仰志，师资良可通。
送友人之山阴
作者：曹鉴章
朝代：清

客路斜阳外，征帆去不停。过江秋水白，隔岸暮山青。旅雁霜前落，哀猿月里听。扁舟探禹穴，几日到兰亭。
伏日同伯兄眉庵松茨消暑
作者：曹鋡
朝代：清

何处携尊酒，东皋旧草堂。雨残沙路细，风软药苗香。巢燕非时出，山蜂底事忙。老亲怜弱稚，欢喜故相将。
入山晓行
作者：曹鋡
朝代：清

竹舆随径转，萝薜挂烟霄。石险偏横树，溪回屡渡桥。雾收方见日，云聚即成潮。潇洒红尘外，青山认寂寥。
入紫翠林
作者：曹鋡
朝代：清

人多穿洞出，路狭碍枯藤。怪石如迎客，山猿不避僧。疏林飞瀑落，绝壑乱云蒸。素有登临兴，梯霞上百层。
坐响雪亭
作者：曹鋡
朝代：清

山涌涛千尺，晴堆雪一溪。雨随云去住，烟接树高低。路尽疑天逼，峰尊与日齐。扫苔聊独憩，摩壁好留题。
登文殊院
作者：曹鋡
朝代：清

嵯岈开线路，杖履莫辞难。岚气千岩雨，山风六月寒。石欹防客过，松古学龙蟠。纵目遐荒外，方知天地宽。